I jutros kolone na Zrenjanincu i Pančevcu, ali i na Pupinovom mostu - www.lobi-info.rs\nMarija K. 15. oktobra 2020., 08:44 6.5k Views\nOni koji su se uputili prema Pančevačkom mostu javljaju nam da im je trebalo čitav sat od Borče do raskrsnice za Kotež.\nGužva je ogromna i duž celog Pančevačkog mosta u smeru ka centru grada.\nSugrađani koji putuju na posao preko Pupinovog mosta imaju nešto manji problem, ali i na ovoj deonici jutarnje gužve su postale svakodnevne.\nZnam da nisam jedina koja kasni na posao, ali gužva na Pupinu je užasna zbog kamiona koji koriste sve tri trake – javila se sugrađanka\nSugrađani su ogorčeni, jer za ove probleme se ne vidi rešenje, a nadležni i ne pokazuju da misle na ovaj problem.\nVerujemo da bi barem određeni propisi i adekvatna signalizacija uticali na delimično smanjenje gužvi.\nPrethodna objava Virus i dalje pod kontrolom u beogradskim školama\nSledeća objava U nedelju FK Palilulac igra za našu sugrađanku Marinu


Arhiva - Dušan Janjić, direktor Foruma za etničke odnose.\nOsnivač i predsednik Upravnog odbora Foruma za entičke odnose Dušan Janjić smatra da, s obzirom na okolnosti u kojima je održano i na način na koji je najavljivano, obraćanje javnosti predsednika Aleksandra Vučića znači ili da on nema mnogo toga da kaže, ili da to ne govori.\nJanjić primećuje da je Vučić unutrašnji dijalog o Kosovu ocenio uspešnim "zato što ga napadaju".\n"Međutim, ono što unutrašnji dijalog jeste pokrenuo to je da ljudi razmišljaju, što je na kraju dovelo do žestokog otpora ideji, koja je trebalo da se provuče kroz unutrašnji dijalog - a to je podela", kaže za Glas Amerike Dušan Janjić i objašnjava:\n"Dakle, na ovoj konferenciji, predsednik se upravo suzdržao da o tome govori, nismo ništa čuli kao komentar na pismo Mogerini. U suštini, on je pobegao od te glavne teme, a glavna tema je da je njegov koncept, odnosno koncept koji je on podržavao, koncept podele - u krizi", smatra Janjić.\nOn nastavlja da ovakvi nastupi - koje je nazvao "čajem od kamilice" i koji "niti štete, niti koriste" - mogu zapravo da budu izazov onima koji su Vučićevi protivnici, kako u Srbiji, tako i u inostranstvu.\n"Ovo može biti znak slabosti i početak sve većih političkih rasprava unutar Srbije", ocenjuje Janjić i dodaje da ne razume Vučićeve nastupe u kojima ističe "kako mu je teško".\n"Neko ko ga tu savetuje, loše ga savetuje. Sa svakom kuknjavom da će tu biti nešto teže, on deluje sve slabije i slabije. To nije dobar pristup. A to nije samo pitanje Vučića, nego i pitanje Srbije, jer kako će neko spolja ko nema iste interese sa Srbijom da to shvati kao znak snage? Ovo je odsustvo energije, sve više kuknjave", kaže Janjić.\nJanjić smatra da atmosfera nije nikakva priprema za eventualno teške odluke.\n"Predsednik nije promenio politiku. Promena politike je onda kada krene da govori o interesu ljudi koji žive na Kosovu, ali i nas koji živimo u Srbiji i koji plaćamo direktno ili indikretno cenu ove politike", zaključuje Janjić.\nJelena Milić: Ohrabrujuće poruke predsednika\nMi smo prvi put danas čuli da Rezolucija 1244 nije nikakva pobeda Srbije, niti garant bilo čega i mislim da su to novi i jako dobri momenti, rekla je predsednica Centra za evroatlantske studije Jelena Milić i ocenila da su poruke sa današnje pres konferencije predsednika Srbije ohrabrujuće.\n"Drago mi je što je poruka predsednika Srbije Aleksandra Vučića da nema lakog i bezbolnog rešenja u vezi sa Kosovom ponovljena u relativno mirnom i racionalnom tonu, kao i to što je prvi put spomenuta odgovornost Srbije iz perioda 1998/99. godine, iz koje proizlaze neki delovi rezolucije 1244 SB UN", rekla je Jelena Milić za Tanjug.\nOna je kao licemerno ocenila iskazanu brigu zapadnih diplomata koji su sada "zainteresovani za srpske crkve i manjine na Kosovu", kao i da isto licemerje ispoljavaju i po pitanju referenduma, jer, podseća, oni koji su dali podršku Makedoniji kada je reč o sporazumu o imenu sa Grčkom, pravo na referendum osporavaju u slučaju Srbije.\nMilić ističe da je u Briselskom procesu Beograd učinio više da pokaže konstruktivnost i da poštuje obaveze, date pre svega EU, nego što je to učinila kosovska strana.


► Dačić otvorio izložbu u Muzeju afričke umetnosti\nŠef srpske diplomatije Ivica Dačić izjavio je večeras na otvoranju izložbe "Lov - običaji i verovanja naroda zapadne Afrike", da nekada Jugoslavija a sada Srbija nastavlja politiku prijateljstva sa zemljama afričkog kontinenta, saopštilo je Ministarstvo spoljnih poslova Srbije.\n"Oduvek smo podržavali borbu bratskih, prijateljskih afričkih naroda za nezavisnost i slobodu, što su vrhovni ideali i Srbije i srpskog naroda. Poznato je da je naša zemlja kroz istoriju dala mnogobrojne žrtve u borbi za očuvanje slobode. Zajednička borba sa narodima Afrike za pravdu i ravnopravnost bila je najvidljivija u aktivnostima Pokreta nesvrstanih zemalja, što je platforma u okviru koje i danas sarađujemo", rekao je Dačić.\nPrema njegovim rečima, tadašnja Jugoslavija je bila u grupi država koje su prve pružile podršku legitimnoj, antikolonijalnoj borbi afričkih naroda i među prvima je priznavala nezavisnost afričkih država.\n"Sa zadovoljstvom mogu da konstatujem da su naši afrički prijatelji, takođe, prepoznali borbu koju Srbija vodi za očuvanje svog teritorijalnog integriteta i suvereniteta, u čemu imamo njihovu podršku", rekao je Dačić.\n"Od ukupno 17 zemalja, Gana je deseta afrička država koja je to učinila i sa zadovoljstvom ističem da dve trećine zemalja afričkog kontinenta podržava Srbiju u očuvanju svoje teritorijalne celovitosti", rekao je Dačić i dodao da će Srbija nastaviti da dodatno jača bilateralne i ekonomske veze sa čitavom afričkim kontinentom.


Akcija sterilizacije pasa lutalica sa područja Općine Visoko bit će održana u nedjelju 25.aprila ove godine – potvrdio je za Radio Q Ahmet Kurspahić direktor JP Veterinarska stanica Visoko. Sterilizciju će obaviti veterinari iz Banja Luke preko Udruženja za zaštitu životinja “ NOA” iz Visokog na čelu sa Dragomirom Mijićem predsjednikom banjalučkog udruženja NOA.\n“Nama su se ponudile kolege iz Banja Luke da dodju u Visoko sa svojim volonterima koji rade u Danskoj, Norveškoj i Češkoj. Sa oko desetak timova oni će zaštiti naše životinje, da djeluju preventivno protiv krpelja i ekto i endoparazita i da se izvrši sterilizacija muških i ženskih pasa i mačaka lutalica. Ov je akcija namjenjena i građanima – vlasnicima životinja – da se također jave jednom od timova koji će pregledati njihove životinje – potpuno besplatno” – izjavio je za Radio Q Kurspahić.\nPregledi će biti obavljeni na lokalitetu ambulante u Moštru i Bradvama. Vlasnici koji žele učestvovati u ovoj akciji trebaju se tokom ove sedmice prijaviti u Veterinsrsku stanicu u Visokom. Životinje će biti zaštićene prije svega vakcinacijom protiv bjesnila, saniranje eventualnih bolesti i u konačnici će biti obavljena sterilizacija životinja.\nZanimljivo je da je ovo prva akcija ovog tipa koja se provodi na području BiH. Visoko nije slučajno odabrano s obzirom na Kurspahićeve najave da bi se vrlo skoro mogao početi graditi azil za životinje pse i mačke na našoj lokaciji. I taj bi se projekat trebao realizovati uz podršku Društva za zaštitu životinja iz Banja Luke. To pretpostavlja i otvaranje fabrike za proizvodnju hrane za životinje čemu u prilog ide i činjenica da na našoj općini ima puno neiskorištenog mesnog otpada koji ostaje tokom obrade mesa.\nPrema Kurspahićevim riječima potrebno je da Općina Visoko obezbijedi lokaciju i zemljište, a sve ostale investicije pokrivaju partneri iz EU. Taj bi projekat otvorio mogućnost zapošljavanja 15 -20 osoba, a Visoko bi bilo sjedište za ZDK i ostale općine koje bi željele učestvovati u zbrinjavanju životinja lutalica.


Akreditacija javnih univerziteta u RS: Upravna inspekcija ignorisala dio prijave | BL Portal\nAgencija za akreditaciju visokoškolskih ustanova RS zatražila je od Tužilaštva BiH i SIPA informaciju dokle je stigla istraga o neregularnostima Envera Halilovića, direktora Agencije za razvoj visokog obrazovanja i osiguranje kvaliteta BiH.\nBiljana Vojvodić, direktor Agencije za akreditaciju visokoškolskih ustanova RS, rekla je da je i od Upravne inspekcije Ministarstva pravde BiH zatražena informacija zbog čega se nije postupalo po svim tačkama iz zahtjeva, već samo po jednoj.\n“Od šest tačaka izvijestili su nas o jednoj. Onaj dio koji se odnosi na sticanje uslova za penziju Halilovića nije ni kontrolisan”, rekla je Vojvodićeva.\nInače, Upravna inspekcija koja je izvršila posredan nadzor naložila je direktoru Haliloviću da problem po zahtjevu institucija Republike Srpske riješi u upravnom sporu, međutim, kako nezvanično saznajemo, i tada je direktor poništio neka rješenja mimo pravila i zakona.\nPrema nezvaničnim informacijama, 21. jula Halilović je napunio 40 godina staža, a 10. oktobra puni i 65 godina života, i već je po sili zakona trebalo da bude penzionisan, što, naravno, nije urađeno. Ispunjeni uslovi za penziju nisu spriječili Halilovića da se prijavi za učešće na konferenciji koja će biti održana u Jerevanu, 11. oktobra.\nPodsjećanja radi, Halilović je, prema tvrdnjama iz Srpske, odbio da potpiše akreditaciju dva javna univerziteta u RS, odnosno Univerzitet u Istočnom Sarajevu i Univerzitet u Banjaluci. Navodno je, kako se navodi, u prijavi dostavljenoj Tužilaštvu BiH, mimo svih zakona i pravila poništio akt svog zamjenika Slobodana Stanića i onemogućio upis ova dva univerziteta na listu, a zbog čega će najviše ispaštati studenti. Po prijavi iz RS, Tužilaštvo BiH otvorilo je istragu protiv Halilovića, a SIPA je već, između ostalih, u vezi s tim pitanjem ispitala samog Halilovića, ali i Stanića i Vojvodićevu.\nElektrokrajina: Planirana privremena isključenja za ponedjeljak 09. septembar


Esper je za Si-Bi-Es (CBS) rekao da je sukob izmedju turskih snaga i sirijskih kurdskih boraca, predvodjenih Kurdima, postao "neodrživ" za američku vojsku.\nTakva situacija je, naveo je Esper, dovela do toga da Tramp naloži povlačenje američkih vojnika sa severa. Esper je napomenuo da američkim vojnicima nije naloženo da napuste Siriju, preneo je AP. On nije precizirao koliko će američkih vojnika da napusti sever Sirije, ali je naveo da je u pitanju većina od 1.000 vojnika u Siriji.\nTramp: Radimo na uvođenju sankcija Turskoj\nAmerički predsednik Donald Tramp saopštio je da zajedno sa Kongresom, uključujući predstavnike Demokratske stranke, radi na uvođenju "snažnih sankcija Turskoj".\n- Ministarstvo finansija je spremno. Moguće je da će biti potrebni dodatni zakoni, ali o ovome postoji veliki konsenzus - napisao je Tramp na "Tviteru".\nTramp je naveo da se Kurdi i Turska bore jedni protiv drugih već mnogo godina i da Ankara smatra Radničku partiju Kurdistana "najgorim teroristima od svih".\n- Drugi će možda hteti da se pridruže i bore za ovu ili onu stranu. Pustite ih neka se bore. Mi ćemo pažljivo pratiti situaciju - napisao je Tramp.\nTramp je podsetio da je pre dve godine Irak trebao da se bori protiv Kurda u drugom delu Sirije.\n- Mnogi su tada želeli da se mi borimo zajedno sa Kurdima protiv Iraka. Rekao sada tada "ne" i Kurdi su napustili borbe i to dva puta. Sada se ista stvar događa sa Turskom - napisao je Tramp na "Tviteru".\nOTVORENO ZAPRETIO ERDOGANU Tramp: Ukoliko Turska "pređe granicu" uništiću im ekonomiju\nErdogan i Tramp: Potrebna je efikasnija saradnja u Siriji


Podjednaka opasnost za Srpsku, Bakirova politika i poltronstvo SzP\nPredsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac ocijenio je da "za Republiku Srpsku podjednaku opasnost predstavljaju politika Bakira Izetbegovića i politika poltronstva, popuštanja i izdaje koju su u protekle četiri godine u zajedničkim institucijama provodili predstavnici Saveza za promjene (SzP)".\n"Ne zna se šta je opasnije - Bakirova unitaristička politika, tajna skladišta naoružanja i javno zveckanje oružjem "za ne daj Bože" ili prećutno odobravanje i učešće predstavnika SDS-a, PDP-a i NDP-a u akcijama protiv Republike Srpske i njenih institucija", rekao je Košarac Srni, komentarišući pronalazak novog tajnog skladišta naoružanja u mjestu Matuziću kod Doboja, na teritoriji Federacije BiH.\nPrema njegovim riječima, predstojeći opšti izbori biće bitka za povratak snage i dostojanstva srpskih predstavnika u zajedničkim institucijama, koji moraju imati odlučan odgovor na sve izazove s kojima se suočavaju Republika Srpska i srpski narod.\n"Položaj srpskih predstavnika u Sarajevu nikada, od Dejtona naovamo, nije bio teži i nikada se manje nije uvažavala njihova ustavna uloga. Sve je to rezultat izdajničke i poltronske politike koju su u zajedničkim institucijama, po nalozima stranaca, provodili Mladen Ivanić i Mladen Bosić, a danas nastavlja Vukota Govedarica", upozorio je Košarac.\nOn je dodao da Republiku Srpsku ne može da vodi čovjek kome bi to, kako kaže, bio prvi ozbiljan posao u životu.\n"Govedarica može da vodi SDS jer politikom te stranke već godinama upravljaju stranci. Vukotino je samo da skrati frizuru, počešlja se i čeka da ga strane ambasade i agenti dovedu na vlast. Načekaće se, to je sigurno", naveo je Košarac.\nOn je poručio da su u posljednjih 25 godina propali svi međunarodni projekti čiji su ciljevi bili unitarizacija BiH, te rušenje Republike Srpske i njenih institucija.\n"Već sada se može reći da je propao i projekat kojeg su nazvali "Savezom za promjene", a u oktobru će građani Republike Srpske to potvrditi i staviti tačku na politiku koja nikome, osim nekolici pojedinaca u Sarajevu, nikakvo dobro nije donijela", zaključio je Košarac.\nKošarac: Određene zapadne države i nevladine organizacije navode migrante u BiH\nMakedonski policajci organizovali korona žurku\nIzglasana nova vlada u Prištini, Avdulah Hoti novi premijer tzv. Kosova


Šta uraditi sa smrtno bolesnim astronautom?\nDok polako pripremaju planove za let ka Marsu, kroz otprilike 30 godina, stručnjaci američke svemirske agencije NASA razmišljaju o problemima koji bi mogli da se jave tokom trogodišnjeg leta.\nNa primer, šta ako neki od astronauta pogine ili umre? Šta učiniti sa kritično bolesnim astronautom koji ugrožava ostale članove posade i troši dragoceni kiseonik? Da li bi trebalo testirati DNK astronauta da bi se videlo ko je od njih sklon nekom oboljenju?\nU dokumentu koji je nedavno podeljen svim astronautima, lekari i naučnici NASE kažu da bi želeli da komandanti budućih letova dobiju najpreciznije moguće instrukcije za sve vanredne situacije. Zemaljska kontrola misije neće baš uvek moći da pomogne, jer će za slanje pitanja i dobijanje odgovora sa zemlje biti potrebno skoro pola sata. U dokumentu se na primer kaže da radno vreme članova posade neće moći da bude duže od 48 sati nedeljno.\nTakođe, zračenje kojem će astronauti biti izloženi, neće smeti da poveća opasnost od raka za više od 3 odsto tokom čitave karijere astronauta. Interesantno je da je pitanje seksa za sada izostavljeno, jer, kako kažu naučnici, to nije vezano za zdravlje već za ponašanje, čime bi trebalo da se bave druge strukture u NASI.\nMeđutim, agencija ozbiljno razmišlja o tome da li da uspostavi starosnu granicu za posade na letovima ka Marsu i da li da od njih traži da pre polaska ostave uzorke sperme i jajnih ćelija zbog opasnosti od genetskih mutacija tokom leta.


LINK group i Mikser House: Zajedničkim snagama do novog kulturnog i edukativnog regionalnog centra u Sarajevu | LINK group\nKreativnost, inovativnost i afirmacija apsolutnih vrednosti. Razmena ideja, kreativnih sadržaja, kao i podsticanje preduzetništva kod mladih...\nTo su zajedničke vrednosti i ideje koje su spojile kompaniju LINK group i kreativni kolektiv Mikser na putu ka pokretanju Mikser House projekta u Sarajevu – novog regionalnog kulturnog i edukativnog centra koji će okupljati umetnike, kreativce, mlade ljude željne novih znanja i publiku iz celog regiona i sveta.\nZato nam je veliko zadovoljstvo što će, zahvaljujući zvaničnoj saradnji sa Mikserom, kompanija LINK group i ITAcademy imati stalno prisustvo u okviru ovog novog prostora.\nInnovation Lab powered by ITAcademy\nProjekat Mikser House Sarajevo prostire se na preko 1.300 kvadratnih metara u industrijskoj zoni Pofalići u kompleksu kasarne „Vaso Miskin Crni”. Sastoji se iz koncertne i sajamske sale, dizajn šopa, kantine i galerije „Frederik Moris”, a veliki deo prostora biće odvojen i za jedinstveni Innovation Lab.\nInnovation Lab je prostor u kome se kombinuju edukacija, kultura i inovacije. U njemu će se održavati edukativni programi, seminari, radionice, a biće uređen i kao specifični coworking prostor – sve to uz veliku podršku ITAcademy iz Sarajeva i kompanije LINK group.\nVeliko otvaranje u septembru\nNakon pet godina rada u beogradskom kvartu Savamala, tokom kojih je održano preko 1.500 kulturnih događaja, sa više od milion posetilaca, Mikser House zvanično otvara vrata novog regionalnog centra u Sarajevu, 8. septembra 2017. godine.\nMikser House će nastaviti da okuplja stvaraoce i stručnjake iz celog regiona i predstavlja mesto susreta građana, arhitekata, dizajnera, umetnika, muzičara, kompanija, javnih institucija, medija, međunarodne i lokalne zajednice, a LINK group će im na tom putu uvek biti podrška i partner.\nVidimo se na otvaranju i ne zaboravite da posetite ITAcademy Innovation Lab!


Arena pobednik turnira Igrajmo za 16 - Subotica 2019\nU sporrtskom centru u Prvomajskoj ulici održan je Turnir grada Subotice u organizaciji Sportskog saveza Subotice a u sklopu Memorijalnog turnira "Igrajmo za 16" koju organizuje medijska kuća RTS u znak sećanja na poginule tokom NATO bombardovanja zgrade RTS-a.\nPobednik turnira je ekipa Arena koja je u finalu sa 4:1 savladala rvački klub Spartak. ...\nPoziv za učešće na turniru Igrajmo za 16\nSportski savez grada Subotice se i ove godine priključio organizaciji Memorijalnog turnira u malom fudbalu „Igrajmo za 16“ koje organizuje RTS u spomen na žrtve tokom NATO bombardovanja zgrade RTS.\nSuboticu će na Memorijalnom turniru predstavljati pobednička ekipa sa turnira „Turnir grada Subotice“ koju će Sportski savez grada Subotice organizovati u subotu 23. ...\nPočinje kurs za Operativnog trenera\nZa kandidate koji su se upisali za stručno usavršavanje za zvanje sportskog operativnog trenera u Visokoj strukovnoj školi u Subotici, predavanja počinju u petak 15. marta.\nSportski savez Subotice je sklopio tehničku saradnju sa Visoko strukovnom školom u Subotici i svojim članicama obezbedio povoljnije školovanje za zvanje operativni trener, koje je po novom Zakonu o sportu potrebno za sve koji žele da se bave trenerskim poslom. ...\nZahvalnost konjičkog kluba Bačka\nKonjički klub Bačka održao je godišnju Skupštinu na kojoj su se u svečanom delu zahvalii Sportskom sabezu grada Subotice na odličnoj saradnji i pomoći u radu. Rukovodstvo Kluba, na čelu sa Miodragom Zagorcem, podnelo je izveštaj o radu, predstavili su plan trka za 2019. ...\nRaspisan konkurs za Operativnog trenera\nObaveštavamo sve zainteresovane da je Visoka strukovna škola u Subotici raspisala konkurs za stručno usavršavanje za zvanje sportski operativni trener.\nSportski savez Subotice je sklopio tehničku saradnju sa Visoko strukovnom školom u Subotici i svojim članicama obezbedio povoljnije školovanje za zvanje operativni trener. ...\nVaterpolisti Srbije na bazenu SRC Prozivka ubedljivi protiv Rumunije\nPred prepunim bazenom SRC Prozivka podmlađena reprezentacija Srbije je savladala Rumuniju sa 13:6 i time pred poslednje kolo u grupi stigla do prvog mesta.\nNije bilo rezultatske neizvesnosti, naši reprezentativci su od samog početka nametnuli visok tempo i na kraju uverljivo trijumfovali. ...\nPodeljene nagrade u akciji Medalja Lajoš Vermeš\nNajboljim sportistima Subotice po trinaesti put su uručene nagrade u okviru akcije Medalja "Lajoš Vermeš". Najbolji sportista Subotice u ovoj akciji je rvač Davor Štefanek koji je četvrti put u karijeri, a treći put zaredom primio Medalju Lajoš Vermeš. ...\nSubotica domaćin vaterpolo utakmice Srbija - Rumunija\nSubotica će u utorak, 19. februara, biti domaćin vaterpolo utakmice između Srbije i Rumunije koja će se odigrati na bazenu SRC Prozivka od 17 sati. ...\nDodeljena sredstva za klubove po godišnjem programu\nGradsko veće je na svojoj 122 sednici donelo odluku o odobravanju godišnjeg programa i dodeli sredstava za realizaciju godišnjih programa u oblasti sporta.\nNa osnovu izvršene kategorizacije i ocene godišnjih programa klubovima su dodeljena sredstva za realizaciju godišnjih programa u 2019 godini. ...\nZavršen 46. Novogodišnji trurnir u malom fudbalu\nČetrdeset šesti Novogodišnji turnir u malom fudbalu okončan je finalnim danom koji je održan 12. januara u subotičkoj hali sportova pred oko 2.000 gledalaca.\nSeniorski turnir osvojila je ekipa Kuća Zdravlja pobedivši uporne i borbene igrače Opštine Senta sa 3:2, posle rezultatskog preokreta. ...\nU prvom polufinalu ekipa Kuća Zdravlja je opravdala ulogu favorita i došla do očekivane pobede. ...\nPoznati polufinalisti Novoodišnjeg turnira\nNovogodišnji turnir u malom fudbalu ulazi u samu završnicu. Danas su odigrane uzbudljive i kvalitetne četvrtfinalne utakmice nakon kojih su poznati učesnici polufinala koje je na rasporedu u subotu 5. ...\nPočeo dečiji Novogodišnji turnir\nU okviru 46. Novogodišnjeg turnira u malom fudbalu ove godine održava se i dečiji turnir u dve starosne genearcije, 2008 i 2010 godište.\nDanas su na programu bile utrakmice grupne faze u obe kategorije nakon kojih su poznate ekipe koje će se boriti za medalje i pobednički pehar. ...\nOdigrane utakmice osmine fanala\nNovogodišnji turnir u malom fudbalu ušao je u najinteresantniji eliminacioni deo. U nedelju 30. ...\nNajvrednije prizanje, titulu sportiste Subotice, poneo je Davor Štefanek, rvač Spartaka, a rezultat koji ga je preporučio za ovu nagradu je svakako drugo mesto na Svetskom prvenstvu u Budimpešti. ...\nZavršena grupna faza takmičenja na Novogodišnjem turniru\nTokom proteklog vikenda odigrane su sve utakmice grupne faze na 46. Novogodišnjem turniru u malom fudbalu nakon kojih su poznati svi učesnici osmine finala koji nastavljaju takmičenje za pobednički ček u iznosu od 400.000 dinara.\nGavrilo Princip - Norma 6:4\nOpština Senta - Krajina 4:2\nŠeki Enterijeri Real Impeks - Zdravi bili 7:2\nCaffe Moskva - SK Millenium 3:1\nAgrarpromet - Full Feel Sandex 4:4\nEuropartner - KMF Subotica 4:1\nNovoplus Crvenka - Online Akcijska Roba 2:1\nBemix - FK Solid 5:1\nPrologis - cafe Dijanis 11:1\nTurnir se nastavlja u nedelju 30. ...\nIzabrani su najbolji sportisti grada u akciji Sportista godine Subotice koja traje od 1961. godine, a zajedno je sprovode Grad Subotica, Sportski savez Subotice i „Nove Subotičke novine“. ...\nOkončano kompletno drugo kolo Novogodišnjeg turniar\nTokom vikenda na Novogodišnjem turniru u malom fudbalu odigrano je 17 utakmica nakon kojih su poznate već neke ekipe koje nastavljaju takmičenje u eliminacionu rundu. Konačan plasman u svim grupama biće poznat nakon utakmica poslednjeg kola grupne faze koji će se odigrati u nedelju 23. ...\nRapored Novogodišnjeg turnira za dane vikenda\nNovogodišnji turnir u mnalom fudbalu nastavlja se za dane vikenda. U subotu 15. ...\nOdigrano prvo kolo Novogodišnjeg turnira\nDanašnjim utakmicama prvog kola počeo je Novogodišnji turnir u malom fudbalu. O ...\nDanašnjim žrebanjem počinje 46. Novogodišnji turnir u malom fudnbalu koji je u organizaciji Sportskog saveza Grada Subotice uz tehničku podršku JKP Stadiona. ...\nIzabran generalni sekretar Sportskog saveza\nU ponedeljak 3. decembra održana je prva vanredna sednica Skupštine Sportskog saveza, na kojoj je od 39 članova Skupštine prisustvovala 32 člana. ...\nZavršena rekonstrukcija Gradskog stadiona\nSubotički sportisti su nakon dugi niz godina dočekali da se rekonstruiše Gradski stadion. Nakon 40 godina ovo je bilo prvo ozbiljnije ulaganje u ovu sportsku infrastrukturu. ...\nMeđunarodni Sajam sporta, sedmi po redu, ove godine je nosio naziv „Put uspeha”. Sajam koji je održan u Hali 1 Beogradskog sajma trajao je tri dana od 23- do 25. ...\nIn Memoriam - Milenko Brustulov\nMilenko Brustulov (1938-2018)\nU Subotici je, nakon duže i teške bolesti preminuo Milenko Brustulov (1938-2018), jedan od najpoznatijih sportskih novinara na severu Bačke. Sa novinarstvom se upoznao u Beogradu, ali je svoju karijeru novinara izgradio u Subotici. ...\nOdržana četvrta sednica Upravnog Odbora\nUpravni odbor Sportskog saveza grada Subotice je u ponedeljak 19. novembra održao svoju 4. ...\nOtvoren Konkurs za Izbor sportiste godine Subotice\nTradicionalnu akciju Izbor sportiste godine Subotice i ove godine organizuje Sportski savez Subotice, grad Subotica i nedeljnik Subotičke novine.\nIzbor se vrši u kategorijama seniora, juniora i pionira, odnosno u kategoriji najboljih sportskih ekipa. ...\nU toku su pripreme za organizaciju tradicionalnog Novogodišnjeg turnira u malom fudbalu koji će, u periodu od 9. decembra 2018. ...\nSubotica nastavlja sa ulaganjima u sportsku infrastrukturu\nSubotica nastavlja sa ulaganjima sportsku infrastrukturu. Gradonačelnik Subotice Bogdan Laban, član Gradskog veća zadužen za oblast omladine i sporta Nemanja Simović i vd generalnog sekretara Sportskog saveza Subotice Dejan Vuković, obišli su radove na postavljanju travnate podloge i izgradnji atletske staze na Gradskom stadionu, kao i rekonstruisane sportske terene na Paliću, kod Sportsko-rekreativnog centra „Janko Pejanović“, gde je na dva odbojkaška i jedan košarkaški teren postavljena tartan podloga.\nRadovi na postavljanju nove travnate podloge na subotičkom Gradskom stadionu teku planiranom dinamikom, rekao je, obraćujući se medijima, gradonačelnik Bogdan Laban i dodao da se ti radovi izvode u saradnji sa Pokrajinskom vladom. ...\nNova odbojkaška sezona na novoj podlozi\nPočetak nove odbojaške sezone u Subotici obeležiće i novi uslovi u Hali sportova. Muški i ženski odbojkaški klub Spartak će ubuduće svoje utakmice igrati na tarafleks podlozi koji je dobijen kroz saradnju sa Odbojkaškim savezom Srbije. ...\nSubotica ima dva studentska svetska prvaka u dizanju tegova\nSubotica može da se pohvali da ima dva nova svetska prvaka. Takmičari kluba dizača tegova Spartak, Ervin Rožnjik i Tamaš Kajdoči novi su studentski svetski prvaci u pobedivši sve konkurente u svojim kategorijama na svetskom studentskom prvenstvu u dizanju tegova "FISU" koji je održan u Poljskoj u gradu Biala Podlaska od 20. ...\nPredloge godišnjih programa sa popunjenom dokumentacijom i dokazima koji se traže u skladu sa Zakonom o sportu i navedenim Pravilnikom, dostavite zaključno sa 14. ...\nIzrael osvojio turnir\nReprezentacija Izraela osvojila je 25. Memorijalni turnir Stevan Vilotić - Ćele. ...\nNajavljen memorijalni turnir Stevan ćele Vilotić\nSubotica će, u periodu od 6. do 10. ...\nSK Millenium osvojila Letnji turnir u malom fudbalu\nEkipa SK Millenium osvojila je 7. Letnji turnir u malom fudbalu koji je odigran na terenu SC Prvomajska u organizaciji Sportskog saveza Subotice uz pokroviteljstvo resora za sport i omladinu grada Subotice a uz tehničku pomoć JKP Stadion. ...\nGebi i Millenium finalisti Letnjeg turnira\nEkipe Sk Millenium i Gebi plasirali su se u finale letnjeg turnira koje će se odigrati na terenima SC Prvomajska u ponedeljak 3. septembra.\nPublika je na terenima SC Prvomajska gledala dva neizvesna polufinalna susreta. ...\nPoznati polufinalisti Letnjeg turnira\nNakon odigranih četvrtfinalnih utakmica poznati su polufinalisti Letnjeg turnira u malom fudbalu koji se nastavlja u nedelju 2. septembra od 20:45 na terenima u SC Prvomajska. ...\nLetnji turnir ulazi u najinteresantniju fazu. Odigrane su utakmice po grupama, te su poznati svi četvrtfinalni parovi koji nastavljaju borbu za pobednički pehar.\nPoslednjeg dana grupne faze odigrane su četiri utakmice\nSK Milenium - Fibac 5:0\nPrologis - Alloro 6:2\nProzivka - ED Subotica 1:5\nGebi - Bodyline 3:4\nNakon odigrane grupne faze napravila se rang lista ostvarenih rezultata na osnovu kojih su napravljeni parovi četvrtfinala, vodeći računa da se ekipe iz iste grupe ne mogu sastati u četvrtfinalu. ...\nOdigrana dva kola Letnjeg turnira u malom fudbalu\nZavršena su prva dva kola Letnjeg turnira u malom fudbalu koji se održava u SC Prvomajska u organizaciji Sportskog saveza Subotice uz podršku resora za omladinu i sport grada Subotice. Turnir se nastavlja u sredu 29. ...\nDomaćini međunarodnog seminara\nSportski savez grada Subotice ugostio je članove Međunarodne federacija za dizanje tegova "IWF" koji su u okviru 33. Kupa Subotice održali međunarodni seminar za takmičare, trenere i sudije.\nPredavanja su održali, Jesmond Caruana sa Malte, član Evropske federacije za dizanje tegova, Salim Musoke iz Uganda, prvi potpredsednik Afričke federacije za dizanje tegova i Maged Salama, član IWF federacije za dizanje tegova.\nMeđunarodni seminar je održan u organizaciji Saveza Srbije u dizanju tegova a u sve u okviru Kupa Subotice koji već 33 put uspešno organizuje KDT Spartak koji ove godine slavi i poseban jubilej 70. ...\nIzvučeni grupe i određeni parovi za Letnji turnir u malom fudbalu\nSportski savez grada Subotice organizuje Letnji turnir u malom fudbalu u saradnji sa Gradskim resorom za omladinu i sport a uz tehničku pomoć JKP Stadion. Turnir će se održati na terenima u Prvomajskoj ulici održati od 27. ...\nPočele prijave za Letnji turnir u malom fudbalu\nNakon uspešno organizovanog Novogodišnjeg turnira u malom fudbalu Sportski savez grada Subotice uz pomoć resora za sport i omladinu grada Subotice i tehničku pomoć JKP Stadion, organizovaće i tradicionalni sedmi po redu Letnji turnir u malom fudbalu koji će biti održan na terenima u Prvomajskoj ulici od 27. avgusta do 3. ...\nPoziv za drugi subotički polumaraton\nObaveštavamo sve naše članove da su u toku prijave za 2. Subotički polumaraton koji će se održati 2. ...\nProslavljeni subotički sportista osvajač dve Olimpijske medalje u odbojci, Đula Mešter na poziv v. d generalnog sekretara Dejana Vukovića posetio je prostorije Sportskog Saveza Subotice.\nSportski savez poziva istaknute sportiste Grada da se upoznaju sa radom Saveza, ali i da svojim potpisom na fotografijama upotpune "zid slavnih" sportista Subotice. ...\nTreći u Srbiji u City Gamesu\nEkipa Sportskog saveza grada Subotice koja je predstavljala grad Suboticu na finalnom takmičenju najboljih ekipa Srbije, City Games (nekadašnje Igre bez granica) zauzela je treće mesto i zasluženo se okitila bronzanim medaljama.\nFinalne igre su održane na Zlatiboru na olimpijskom bazenu hotela Olimp gde je učešće obezbedilo ukupno 6 ekipa predstavnika gradova preko polufinalnih takmičenja. ...\nEkipa Subotice spremna za finale City Games\nEkipa Sportskog saveza grada Subotice spremna je za finale City Gamesa (nekadašnje Igre bez granica) koje će se održati u nedelju 22. jula na Zlatiboru. ...\nTartan teren stigao u Aleksandrovo\nSubotica nastavlja sa poboljšanjem sportske infrastrukture. Na red je došao košarkaški teren u Aleksandrovu koji dobija tartan podlogu kao i poboljšanje uslova za sportiste i rekreativce u Dudovoj šumi.\nTeren za košarku i basket u Aleksandrovu, koji je u prethodnom periodu često bio poprište zanimljivih basketaških okršaja i turnira, dobija tartan podlogu. ...\nObezbedili palsman na finalne igre City games\nSubotice će po prvi put imati ekipu na finalu sportsko - zabavne manifestacije "City Games", pošto je u polufinalu koje je održano u Somboru 10. jula ekipa Sportskog saveza grada Subotice osvojila drugo mesto. ...\nPobednici kvalifikacija City Games\nU ponedeljak, 9. jula, na bazenu u Dudovoj šumi održan je "City games" (nekadašnje Igre bez granica), zanimljivo sportsko-rekreativno takmičenje, popularno u regionu i Evropi. ...\nPomeren termin City gamesa za ponedeljak 9 jula\nZbog najavljenih padavina i lošeg vremena došlo je do pomeranja termina održavanje sportko zabavne manifestacije City games.\nUmesto petka 06. ...


Povodi - datum: 2019-12-12 NACIONALNO TIJELO ZA HIV UPOZORILO DA SREDSTVA DOBIJAJU ORGANIZACIJE KOJE NEMAJU KAPACITETA\nVladan Golubović Kome idu pare za borbu protiv side\nNacionalno koordinirajuće tijelo (NKT) za HIV/AIDS upozorilo je Ministarstvo zdravlja i komisiju za raspodjelu sredstava nevladinim organizacijama da pooštre kriterijume i procedure za dodjelu sredstava onima koji pomažu zaraženima i sprečavaju širenje side u Crnoj Gori. Sekretar NKT-a Vladan Golubović istakao je da bi po svaku cijenu trebalo izbjeći ugrožavanje ukupnog Nacionalnog odgovora na HIV/AIDS i zacrtanih rezultata u odnosu na smanjenje prevalence HIV-a u našoj državi, koji su u ozbiljnoj mjeri ugroženi neadekvatnim procedurama za pružanje podrške isključivo i samo najkvalitetnijim servisima.\n– Ovakve neadekvatne procedure i pravila omogućavaju uključivanje organizacija koje nemaju adekvatno znanje, iskustvo i profesionalne rezultate na ovom polju u proces nacionalnog odgovora na HIV/AIDS kao jednog od ključnih javno-zdravstvenih pitanja u Crnoj Gori. NKT napominje da postojeće procedure ne propisuju adekvatne kriterijume za ocjenu kapaciteta i relevantnog iskustva i ekspertize koje predloženi projekti i programi podrazumijevaju. Ova situacija direktno može ugroziti ukupno javno zdravlje građana i stoga NKT zahtijeva hitno rješavanje ove situacije, a primarno u interesu javnog zdravlja. NKT napominje da naša država, u skladu sa ukupnim budžetom, raspolaže skromnim sredstvima opredijeljenim za prevenciju HIV/AIDS-a, te ista moraju biti usmjerena isključivo i samo na najkvalitetnije servise prevencije i podrške ključnim populacijama. S tim u vezi, ukupan sistem koji reguliše podršku ovim servisima je u obavezi da pronađe način da svaki utrošeni euro od poreskih obveznika naše zemlje opredijeljen za ovu namjenu bude utrošen na najkvalitetniji mogući način i usmjeren isključivo i samo ka profesionalnim servisima zasnovanim na stručnom znanju, iskustvu u radu i visokoj ekspertizi, u skladu sa najvišim međunarodnim i nacionalnim standardima pružanja ovih usluga – kazao je Golubović.


Treća TROJKA IZ BLOKA 15. jula na Gradskom Trgu u Čačku - Bistro portal\nTreća TROJKA IZ BLOKA 15. jula na Gradskom Trgu u Čačku\npiše Đorđe Maletković 04/07/2018\nČačak je, pre svega, grad košarke, ali je i grad humanih ljudi. Koliko smo humani imaćemo prilike da pokažemo 15. jula na Gradskom trgu sa početkom u 16 časova, gde organizacija Srbi za Srbe organizuje treće takmičenje u brzom šutiranju trojki, Trojka Iz Bloka.\nCilj je i ove godine isti, a to je da se na bolje promeni život ugroženim porodicama. Prethodne dve godine to su bile porodice Pavlović i Andolšek, na čijim domovima su izvedeni građevinski radovi u vrednosti preko 1,5 miliona dinara.\nOve godine to je porodica Ilić u kojoj se samohrana majka Gorica svom snagom bori za šestoro maloletne dece. Kuća u kojoj živi i odrasta petoro braće i jedna sestra Ilić je ništa drugo do drvena baraka koja prokišnjava, a unutrašnjost je takođe u veoma lošem stanju. Ilićima je potrebno sređivanje dve sobe i kupatila, zamena stolarije, doziđivanje, nameštaj, bela tehnika…\nPrve godine na Trojci iz bloka je prikupljeno 128.140 dinara, već druge 260.600, hajde da treće bude minimu 450.000 dinara.\nHajde da pomognemo organizaciji Srbi za Srbe, koja je od 2005. godine prikupila preko 2,5 miliona evra donacija i pomogla više od 2000 socijalno ugroženih porodica sa više dece, koje ukupno broje 12 000 mališana.\nVi, naravno, ne morate da čekate 15. jul, već u svakom trenutku možete da pošaljete poruku na 7763.


Sreda , 2016-09-14 | 14:52:28\nNovopazarska policija, u saradnji sa Poreskom upravom, zaplenila je 8.280 paklica cigareta različitih marki, prehrambenu robu i kozmetiku bez prateće dokumentacije, kao i četiri automobila i uhapsila dve osobe kod kojih je roba pronađena, saopštila je danas Policijska uprava u ovom gradu.\nZbog sumnje da su izvršili krivična dela nedozvoljena trgovina, falsifikovanje isprave i nedozvoljen promet akciznih proizvoda, uhapšeni su E.S. (25) i S.S (27) iz Novog Pazara i po nalogu nadležnog tužioca njima je određen pritvor do 48 časova.\nPolicija je saopštila da je zaplenjena roba pronađena u vozilu novopazarskih registarskih oznaka, zaustavljenom u naselju Mur, kao i dva vozila parkirana u blizini kuće osumnjičenih i u kontejneru u krugu pijace, u vlasništvu osumnjičenih.\nBajram čestitale i partije\nZa ranjavanje policajca 10 godina zatvora\nArifoviću maksimalne ocene na konkursu za Tužilaštvo za ratne zločine\nPredsednik BNV: Želim vam srećnu sadašnjost i sigurnu budućnost\nZvaničnici Novog Pazara čestitali Bajram\nDudić: Ramazan nas učvrstio u činjenju dobra\nReis Nasufović: Vršnjačko i nasilje u porodici je put nesreće\nMuslimani u petak slave Bajram


RTCG - Radio Televizija Crne Gore - Nacionalni javni servis :: Politika :: "Gvozdenović nastavlja sa pokušajima opstrukcije"\nDEMOKRATE 18. 09. 2019. 11:11 >> 11:11 12\n"Gvozdenović nastavlja sa pokušajima opstrukcije"\nPredsjednik Odbora za sveobuhvatnu reformu izbornog i drugog zakonodavstva, Branimir Gvozdenović, nastavlja sa pokušajima opstrukcije rada tog tijela, saopštili su iz Demokratske Crne Gore.\nKako su naveli, u skladu sa tom namjerom, Gvozdenović preko Stručne službe zakazuje sastanak "radne grupe 6" sa ekspertkinjom Venecijanske komisije (VK), koja nije ni formirana.\n"Odluke o formiranju radnih grupa ili pododbora nijesu usvojene, a ako tvrdite suprotno - hitno ih dostavite svim članovima Odbora i medijima", poručile su Demokrate Gvozdenoviću.\nPrema njihovim riječima, Gvozdenović na taj način dovodi u zabludu eksperte VK tako što ih poziva da prisustvuju sjednicama nepostojećih radnih tijela i grupa.\n"Sa kim će se sastati gospođa Tatjana Bogušević, ako radna grupa koju ste naveli u pozivu pravno ne postoji? Niste valjda mislili da se radne grupe mogu formirati jednostrano, usmeno i u skladu sa kadrovskim željama Mila Đukanovića", naveli su iz Demokratske Crne Gore, dodajući da to neće dozvoliti.\nDemokrate su ocijenile da je potpuno apsurdno da Gvozdenović pokušava nametnuti raspravu na ekspertskom nivou sa međunarodnim partnerima, a da prethodno nijesu ispoštovanas najosnovnija pravila i zvanično formirano tijelo koje bi učestvovalo u dijalogu.\nTakvim postupkom, kako su naveli, Demokratska partija socijalista (DPS) direktno dovodi u zabludu visoke predstavnike međunarodne zajednice, prikrivajući činjenicu da radne grupe nikada nijesu formirane, i da su tako neformalni sastavi radili bez opozicije.\n"Dakle, međunarodni eksperti ne razmatraju tekstove koje je usvojio i razmatrao Odbor, već tekstove članova radnih grupa iz DPS-a i drugih stranaka vladajuće koalicije, što je skandalozno", smatraju Demokrate.\nDrugim riječima, tvrde iz te partije, DPS je ekspertima međunarodne zajednice podmetnuo partijske materijale na koje je stavio oznake Skupštine i radne grupe Odbora za sveobuhvatnu reformu izbornog i drugog zakonodavstva koja nije ni formirana, što, kako su kazali, predstavlja kriminalni čin.\nIz Demokratske Crne Gore su pozvali međunarodne eksperte da ne dozvoe sebi da ih DPS na takav način zloupotrebljava u cilju ostvarivanja uskostranačke koristi i namjere da za svoje tekstove i predloge navodno dobije pozitivno mišljenje.\n"Materijal koji vam je dostavljen nije djelo Odbora za sveobuhvatnu reformu izbornog i drugog zakonodavstva, već DPS-a i vladajućih partija", kaže se u saopštenju Demokrata.\nNavodi se da neformalne grupe koje DPS želi predstaviti kao zvanična radna tijela, nijesu skupštinske, vec stranačke, "i kao takve nijesu grupe za sveobuhvatnu reformu izbornog zakonodavstva, već radne grupe za krađu izbora".\n"Dakle, DPS radi bez pravila, mimo pravila i bez učešća opozicije. Još jednom poručujemo da sve što je DPS jednostrano usvojio u okviru neormalnih radnih grupa vladajuće koalicije, može da baci u otpad ili ponese na Kongres", zaključuje se u saopštenju.


08Jul 2016 "Dani vodenica na Kolubari i Toplici 2016" i "Istok-zapad lajkovačkom prugom 2016"\nTuristička organizacija opštine Lajkovac 15. i 16. jula, organizuje manifestacije "Dane vodenica na Kolubari i Toplici 2016" i umetnički karavan "Istok zapad lajkovačkom prugom 2016".\n27Jun 2016 Vidovdanski sabor pod Riorom\nPre dvadeset godina advokat Milovan Živković, počeo je okupljanje na Vidovdan njegovih kolega pravnika, kod njegove kumove česme blizu manastira u Ribnici. To se odavno pretvorilo u narodni sabor i tradiciju, te se tim povodom skupi i do 1000 ljudi.\n25Jun 2016 Zlatne note u Lajkovcu\n22. juna u Lajkovcu je održan sastanak Udruźenja muzičkih stvaraoca Zlatna nota iz Beograda. To Lajkovac bila je njihov domaćin, a prisustvovsli su tekstopisci, kompozitori i izvođači uglavnom nove narodne muzike.\n25Jun 2016 TO Lajkovac na karavanu moja Srbija\nNa poziv Turističke organizacije Valjevo i Turistike organizacije Srbije,Turistička organizacija opštine Lajkovac, učestvovala je na turističkom karavanu Moja Srbija, koji putuje po većim gradovima Srbije, a 24. juna bio je u Valjevu sa ciljem da promoviše turističku ponudu naše zemlje.\n11Jun 2016 Turistička organizacija na "Biciklijadi"\nU organizaciji PSD Ćira iz Lajkovca i Kancelarije za mlade, uz podršku Turističke organizacije opštine Lajkovac, danas je održana tradicionalna "Biciklijada", koja je okupila veliki broj biciklista svih uzrasta.\n06Jun 2016 Drugi o nama: I pod kišom sastanak\nPrethodnih godina pod suncem, a ove (2016), 4. maja, pod kišom, održao se simbolično hajdučki sastanak u selu Markova Crkva kod Lajkovca kao spomen na one hajduke iz vremena Pre prvog srpskog ustanka.


RTS :: Beron: Ako nemaš srce za petu utakmicu, onda...\nKošarka Beron: Ako nemaš srce za petu utakmicu, onda...\nsubota, 20. apr 2019, 08:24 -> 08:45\nBeron: Ako nemaš srce za petu utakmicu, onda...\nBili Beron, najbolji košarkaš Crvene zvezde u finalnoj seriji ABA lige, pozvao je navijače da pomognu ekipi da osvoji titulu regionalnog šampiona. Crveno-beli su poraženi u petak uveče u Podgorici od Budućnosti (84:80) i propustili drugu meč loptu za trofej i plasman u Evroligu.\nEkipa Milana Tomića je ubedljivo dobila prva dva susreta, ali nije izdržala pritisak u "Morači" i pobednika će odlučivati "majstorica".\n"Imali smo sve u rukama, kontrolisali smo dešavanja na parketu, ali smo dozvolili poraz. U odlučujućem petom meču imamo prednost domaćeg terena. Želim da nam svaki navijač Zvezde u meču koji sledi pruži maksimalnu podršku", kazao je Beron.\nAmerički igrač je bio prva figura u gostujućem timu sa 24 poena, ali kaže da su presudili neki sitni detalji.\n"To su male stvari koje inače kontrolišemo. U pitanju su šutevi sa distance, ofanzivni skokovi... Ovoga puta to nismo uradili. Igrači Budućnosti su pogađali iz nekih izuzetno teških situacija, ali sve je to sastavni deo košarke. Ako nisi spreman za ovu petu utakmicu, ako nemaš srce za to, onda... Bićemo spremni", zaključio je Beron.\nNjegov saigrač Ognjen Dobrić ističe da tim nije imao rešenja za Norisa Kola.\n"Dogodio nam se pad u poslednjoj četvrtini, izgubili smo koncentraciju, oni su to iskoristili. Posebno Kol koji je individualno rešio mnoge teške situacije", naveo je Dobrić.\nOn je dodao da je ekipa umorna, ali da uprkos tome mora da odgovori na čvrstinu rivala, kao i da svi jedva čekaju "majstoricu".\n"Ono što je najbitnije i za šta smo se borili tokom cele sezone, jeste prednost domaćeg terena. Što pre moramo da zaboravimo poraze u Podgorici. Treba da analiziramo ovaj meč, ali sve misli su već okrenute ka ponedeljku i utakmici u Beogradu", rekao je Dobrić i dodao:\n"Da li možemo da izdržimo pritisak? Mislim da je ekipa jaka i idemo svim snagama da pobedimo. Nemamo pravo na grešku i mislim da smo svi u timu spremni. Jedva čekamo majstoricu", zaključio je košarkaš Zvezde.


Rusija: SAD pokušale da regrutuju proterane diplomate\nRusko Ministarstvo spoljnih poslova optužilo je američke obaveštajne službe da su pokušale da regrutuju ruske diplomate koje su proterane zbog trovanja bivšeg ruskog dvostrukog agenta Sergeja Skripalja. Ministarstvo je navelo da je posle odluke Vašingtona da protera 60 ruskih diplomata, primetilo “naglo povećanje” provokativnih mera protiv njih.\nU saopštenju se ističe da su se američke obaveštajne službe upustile u “besomučne napore” da ponude saradnju proteranim diplomatama, ali i naglašava da ti “cinični i odvratni” pokušaji nisu uspeli. Inače, više od 20 zemalja proteralo je oko 150 ruskih diplomata iz solidarnosti s Velikom Britanijom koja Moskvu optužuje za napad nervnim agensom na Skripalja, dok Rusija, s druge strane, negira krivicu.\nTakođe, rusko Ministarstvo pozvalo je ambasadore niza zemalja da im prenesu uzvratne mere koje će Rusija preduzeti u vezi sa slučajem „Skripalj“. Navodi se da su pozvani ambasadori Australije, Albanije, Nemačke, Danske, Irske, Španije, Italije, Kanade, Letonije, Makedonije, Holandije, Poljske, Rumunije, Ukrajine, Finske, Francuske, Hrvatske, Češke, Švedske i Estonije. “Njima su uručene protesne note i rečeno im je da, kao odgovor na neosnovane zahteve tih država o proterivanju ruskih diplomata na osnovu nedokazanih optužbi na račun Rusije zbog slučaja ’Skripalj’, Rusija objavljuje personama non grata odgovarajući broj saradnika tih diplomatskih misija u Rusiji”, navodi se u saopštenju. Dodaje se da, budući da su se u poslednjem momentu pridružile Crna Gora, Belgija, Mađarska i Gruzija, Rusija “ostavlila sebi za pravo na recipročne mere u odnosu na te države”. Dodaje se da je naloženo Londonu da u roku od mesec dana smanji broj svog diplomatskog osoblja u Rusiji na isti broj koliko ima ruskih diplomata u Velikoj Britaniji. A ambasador Srbije u Rusiji Slavenko Terzić kazao je da se odazvao pozivu ruskog Ministarstva i tom prilikom je, kako je istakao, ponovio stav Beograda da neće razmatrati pitanje proterivanja ruskih diplomata, imajući u vidu prijateljske odnose između dveju zemalja.\n"Ćale, kol’ko još do ulaska u Evropsku uniju?"Vojni sindikat: Ministre, brukate nas noseći crnu uniformu!


Vašington razume istorijske odnose Srbije i Rusije, ali se nada da će Srbija zajedno sa ostalim demokratskim zemljama učestvovati u partnerstvu da se zaustavi "ničim izazvana invazija" Rusije na Ukrajinu, izjavio je danas u Beogradu američki senator Odbora za spoljne poslove Kris Marfi.\nMarfi se sa još dvoje američkih senatora Džin Šejhin i Tomom Tilisom sastao sa predsednikom Srbije Aleksandrom Vučićem, a kako je preneo novinarima važno je da sve demokratske zemlje Evrope pošalju jasnu poruku Rusiji da rat mora da se zaustavi, kao i da je pozovu na odgovornost.\nMarfi je rekao da je cilj njihovog dolaska u Beograd da se potvrde bilateralni odnosi Srbije i SAD za koje kaže da su veoma važni.\nVučić se sastao sa troje senatora iz SAD: Nadamo se dodatnom intenziviranju različitih vidova saradnje i realizaciji projekata od obostranog interesa\n"Preneli smo i shvatanje o važnom trenutku u kojem se svet suočava sa invazijom Rusije na Ukrajinu i grubom kršenju normi i nadamo se da ćemo svi učestvovati u partnerstvu kako bi ovu ničim izazvanu invaziju Moskve zaustavili", rekao je Marfi.\nKris Marfi Aleksandar Vučić\n15:16 "Zahvalna sam kumu, Bogu i celoj Grčkoj": Grci su tokom rata ugostili mališane iz Srbije, 30 godina kasnije, od njihovih reči zastaje knedla u grlu\n15:15 Produženo radno vreme na pojedinim graničnim prelazima sa Mađarskom a EVO SAVETA KAKO DA IZBEGNETE GUŽVE


I OVE GODINE REVIJA IRANSKOG FILMA | SRNA\nPRIJEDOR, 22. JULA /SRNA/ - Gradonačelnik Prijedora Milenko Đaković razgovarao je danas sa konzulom Irana Hoseinom Nourijem o organizaciji manifestacije "Dani iranskog filma", koja će i ove godine biti održana u gradu na Sani.\n"Ovo je bila prilika da se predstavniku ove azijske države predstavi naš grad, njegova privredna i kulturna lična karta, te time iniciraju i razne mogućnosti saradnje, na početku kulturne, a, u zavisnosti od angažmana svih faktora, i u drugim sferama, prije svega privrednoj", rekao je Đaković.\nKao član delegacije, na prijemu kod gradonačelnika je bio i iranski režiser Sejed Sajad Mosavi.\nNakon prijema kod gradonačelnika, iranska delegacija posjetila je Centar za prikazivanje filmova Prijedor, a mogući termin početka revije iranskog filma je 29. avgusta, navedeno je na sajtu prijedorske Gradske uprave.\nPrva revija iranskog filma u saradnji sa Ambasadom Irana u BiH organizovana je u Prijedoru 2017. godine.


Izbori pre okončanja pregovora o Kosovu - Dnevni list Danas\nPočetna » Politika » Izbori pre okončanja pregovora o Kosovu\nIzbori pre okončanja pregovora o Kosovu\nTri zakona čije usvajanje je neophodno za raspisivanje predsedničkih izbora – o predsedniku Republike, o izboru predsednika Republike, o vojsci i o odbrani, gotova su i nakon što ih Vlada usvoji, stižu u skupštinsku proceduru na usvajanje. To znači da su spekulacije da će predsednički izbori biti održani 9.\nTri zakona čije usvajanje je neophodno za raspisivanje predsedničkih izbora – o predsedniku Republike, o izboru predsednika Republike, o vojsci i o odbrani, gotova su i nakon što ih Vlada usvoji, stižu u skupštinsku proceduru na usvajanje. To znači da su spekulacije da će predsednički izbori biti održani 9. decembra ukoliko do 9. novembra ne bude doneta odluka o eventualnoj izmeni Ustavnog zakona sve bliže istini, iako predstavnici vladajuće koalicije to još ne žele da potvrde.\nKako Danas nezvanično saznaje, Skupština će zasedati i danas i sutra kako bi se završila rasprava i glasanje o paketu zakona koji su trenutno na dnevnom radu i prešlo na set izbornih zakona tokom naredne nedelje. Na pitanje koliko ima istine u informaciji da je postignut dogovor da izbori budu raspisani 9. decembra, Nada Kolundžija, šef poslaničke grupe DS kaže da ne može da potvrdi da je takav dogovor napravljen, ali je istakla da se DS zalaže da se predsednički izbori održe u decembru, a lokalni i za vojvođanski parlament raspišu do 31. decembra, a održe do kraja marta. I ministar za državnu upravu i lokalnu samoupravu Milan Marković je juče rekao da bi predsednički izbori trebalo da budu održani u decembru.\nJovanović predsednički kandidat LDP\nPredsedništvo Liberalno-demokratske partije donelo je odluku o učešću na predsedničkim izborima i predložilo Glavnom odboru predsednika stranke Čedomira Jovanovića za kandidata. Takođe, Predsedništvo LDP smatra da je najbolje rešenje za Srbiju raspisivanje i parlamentarnih izbora.\nPredsedničku kandidaturu Dragana Markovića Palme, predsednika Jedinstvene Srbije i gradonačelnika Jagodine juče je za skupštinskom govornicom najavio poslanik Petar Petrović.\nIlić najavio bojkot\nPredsednik Nove Srbije i ministar za infrastrukturu Velimir Ilić neće učestvovati na predsedničkim izborima ako oni budu raspisani za 9. decembar, navodi se u Ilićevoj izjavi dostavljenoj medijima. „Odbijam da učestvujem na predsedničkim izborima, ako ih Dulić raspiše za 9. decembar. Ovi izbori nisu u interesu Srbije i nije ni moralno, ni odgovorno, ni ljudski raspisivati izbore za dan uoči završetka pregovora. Ja neću učestvovati na izborima u trenutku kada se vodi odlučujuća borba za Kosovo“, izjavio je Ilić.\nŽarko Obradović, poslanik SPS, rekao je novinarima da bi održavanje predsedničkih izbora 9. decembra, otvorilo političku krizu i učinilo položaj države nestabilnim.\n– Mi ćemo na Glavnom odboru doneti odluku i ako sve stranke budu učestvovale i mi ćemo – kaže Obradović.\nPotpredsednik SRS Dragan Todorović izjavio je da bi predsednik parlamenta pogazio Ustav ukoliko bi raspisao predsedničke izbore za 9. decembar bez usvajanja neophodnih zakona za njihovo sprovođenje. On je rekao da su spekulacije o mogućem raspisivanju izbora prilično osnovane, jer je predsednik parlamenta verovatno dobio uveravanje da će u kratkom roku biti usvojeni svi neophodni zakoni.\n– Donećemo odluku o učešću na izborima, posle njihovog raspisivanja – rekao je Todorović.


Geopolitika /Joe Biden podržao apel Vladimira Putina / Radio Sarajevo\n23. 04. 2021. u 18:27:00 AA\nAmerički predsjednik Joe Biden u obraćanju drugog dana Samita o klimatskim promjenama kazao je da bi zemlje trebale ulagati mnogo više u čiste energije, javlja Anadolu Agency (AA).\n"Sve države bi na putu prema neto nultoj emisiji trebale ulagati u nove tehnologije za čistu energiju", rekao je Biden tokom govora na sesiji pod nazivom "Ekonomske prilike za klimatske akcije".\nIzrazio je zahvalnost svim svjetskim liderima koji su prisustvovali samitu.\n"Vjerujem da smo do sada postigli vrlo dobar napredak. Zahvalan sam svim liderima koji su najavili nove obaveze kako bi nam pomogli u suočavanju s klimatskim promjenama koje nam predstavljaju egzistencijalnu prijetnju."\nBiden je istakao da je samit dobar početak za Konferenciju Ujedinjenih naroda (UN) o klimatskim promjenama koja će se održati u Glasgowu u novembru ove godine.\nNaglasio je potrebu za investiranjem u inovacije u oblasti industrije širom svijeta s ciljem efikasnije borbe protiv klimatskih promjena.\n"Jedna tehnologija nije rješenje za klimatske promjene sama po sebi. Iz tog razloga bi svaki sektor trebao ulagati u inovacije", rekao je Biden.\nNa kraju je istakao da snažno podržava apel ruskog predsjednika Vladimira Putina u jučerašnjem govoru na samitu kada je kazao da svijet treba sarađivati u rješavanju problema klimatskih promjena, dodajući da i druge države trebaju zauzeti takav stav.\nSamit o klimatskim promjenama u online formatu, čiji su domaćin SAD i na kojem učestvuje više od 40 svjetskih lidera, počeo je u četvrtak.\nFokus tokom dvodnevnog samita je na smanjenju emisije ugljika u sljedećih deset godina, promociji nedržavnih aktera koji rade na ekonomskim prednostima klimatskih aktivnosti, posebno kroz oblast zapošljavanja, tehnologije transformacije i globalnih klimatskih promjena.\nNa samitu su učestvovali kineski predsjednik Xi Jinping, ruski predsjednik Vladimir Putin, predsjednik Turske Recep Tayyip Erdogan, predsjednik Evropskog vijeća Charles Michel, poglavar Rimokatoličke crkve papa Franjo i brojni drugi lideri.\nTagovi: Joe Biden Vladimir Putin klimatske promjene UN samit politika velesile\n! / Putin uzvratio Bidenu: Rusija nametnula zabranu ulaska američkim dužnosnicima


marija lekic\t 29.07.2021. 10:46h\nDržava priprema rešenje za brzo ozakonjenje nelegalno izgrađenih objekata. Građani koji imaju ovakav problem moći će da legalizuju svoje objekte direktnim upisom u katastar, bez dodatnih procedura i plaćanja taksi. Istraživali smo kakve koristi od legalizacije ima država i šta o ovoj inicijativi misle građani.\n- Super ideja, to je dobra inicijativa. Ljudima treba legalizovati objekte koje su pošteno zaradili - mišljenje je građana.\nKaluđerica odavno predstavlja simbol nelegalne gradnje u Beogradu. Meštani ovog naselja pozdravljaju inicijativu države da olakša i ubrza proces legalizacije direktnim upisom u katastar nepokretnosti.\nNovim pristupom u legalizaciji doći će do razdvajanja običnih građana koji su gradnjom objekata rešavali svoje egzistencijalne probleme od onih koji imaju na hiljade kvadrat.\n- Oni koji su gradili hiljade kvadrata nelegalno, oni koji su se bogatili tako što nisu hteli da uplaćuju u državni budžet, a to nisu obični ljudi, oni za to treba da budu kažnjeni, zato što nije dozvoljeno da se bogatite na račun države a i kojima su objekti koristili za sticanje profita - rekao je zamenik gradonačelnka Beograda, Goran Vesić.\nPored ovoga, cilj je i da se novim zakonom u kratkom vremenskom periodu završi sa ozakonjenjem svih bespravnih objekata.\nProcenjuje se da u Srbiji ima oko 2 i po miliona nelegalno sagrađenih objekata. Njihovom legalizacijom korist će imati i država, ali i građani. Država zbog toga što će moći da naplaćuje porez, a građani zbog toga što će dobiti uređenija naselja\nIz grada Beograda poručuju da će koristi od zaustavljanja nelegalne gradnje biti višestruke.\n- Neophodno je sve to razrešiti kako bismo mogli da uvedemo sve ljude u poreski sistem, kako bismo mogli da dovedemo infrastrukturu do svih nelegalnih objekata koji budu legalizovani i da bi razvoj Beograda mogao da ide nekim nesmetanim tokom - kaže Marko Stojčić.\nnelegalno izgrađeni objektilegalizacija objektanelegalna gradnjakatastartakselegalizacijaGoran Vesićzamenik gradonačelnka Beogradabespravni objektiBeogradKaluđerica


Iznad takozvane Apotekarske zgrade u severnom delu Mitrovice, na 635 metara nadmorske visine, danas je počela izgradnja rezervoara za vodu, kapaciteta 200 kubnih metara kubnih.\nPočeli radovi (Foto Kontakt)\nPredsednik Privremenog opštinskog organa Aleksandar Spirić, kaže da je lokalna samouprava odlučna da konačno reši višegodišnji problem sa vodosnabdevanjem u našem gradu.\n„Naš cilj je da se vodosnabdevanje u Kosovskoj Mitrovici unapredi. Trudićemo se da svi projekti u Kosovskoj Mitrovici budu vidljiviji, kako bi građani bili zadovoljni. Izvođač radova garantuje završetak gradnje u perodu od 90 dana“, poručio je Spirić.\nSredstva za izgradnju rezervoara u iznosu od 43 miliona dinara obezbedila je Kancelarija za KiM.


Američka televizija navodi da nije jasno da li se rasprava vodila preko telefona ili uživo, međutim prenosi navode neimenovanih izvora iz Trampovog okruženja da je Bolton mesecima iritirao ljude ne samo zbog različitih političkih stavova, već i zbog načina na koji se ponašao.\nJedan od izvora CNN-a precizirao je da je Bolton zvaničnike Bele kuće "iritirao svojom taktikom, stilom i hrabrim nastupima".\nNa primer, navodi izvor, Bolton je putovao sa mnogo pripadnika osoblja, ponekad ne istim avionom kao predsednik i ponašao se skoro kao da je državni sekretar.\nO tome da je Bolton otpušten naglo svedoči i to da je on čak jutros predsedavao sastankom visokih zvaničnika administracije iz Saveta za nacionalnu bezbednost, prenosi CNN.\nIzvor te televizije navodi da je sastanak, čija su tema bile izbeglice, održan po planu i da nije bilo naznaka da će Bolton dobiti otkaz.\nTramp je na tviteru objavio da je Bolton otpušten\nTramp je naveo da je Boltona otpustio zbog "velikih neslaganja o brojnim pitanjima".\nAmerički predsednik je na Tviteru naveo da je prethodne noći obavestio Boltona da njegove usluge više nisu potrebne Beloj kući i da se snažno protivio brojnim njegovim predlozima, kao i drugi u administraciji.\nBolton je, međutim, izjavio danas da je on sinoć ponudio ostavku predsedniku Trampu, na šta mu je ovaj predložio da razgovaraju sutra.\nBolton tvrdi da je sinoć ponudio ostavku\nDosadašnji savetnik za nacionalnu bezbednost je to napisao na svom Tviteru nakon što je Tramp izjavio da je on Boltonu predložio da podnese ostavku, prenosi AP.\nAmerički savetnik za nacionalnu bezbednost danas u Moskvi


Kurs simultanog prevođenja – Master Translation\nKurs simultanog prevođenja\nPrevodite sa najboljim simultanim prevodiocima u našoj zemlji!\nMi ne moramo da vas izvedemo izvan prostora naše škole kako biste postali odličan simultani prevodilac. Naše učionice su opremljene profesionalnom opremom neophodnom za učenje simultanog prevođenja.\nJedinstvena profesionalna škola prevođenja, Master Translation poseduje i sopstvenu kabinu opremljenu najsavremenijom prevodilačkom opremom, monitorima, slušalicama, mikrofonima i prevodilačkim pultovima.\nProfesori koji vode treninge i kurseve su doktori nauka i izvorni govornici za date jezike. Pojedinim predavanjima prisustvuju i eminenti ljudi iz oblasti ekonomije, prava, trgovine, marketinga, politike, bankarstva i sl, u zavisnosti od kursa koji ste odabrali.\nPraktične vežbe simultanih prevođenja se s vremena na vreme izvode „uživo“ i izvan kabine - direktno na specijalno pripremljenim sastancima, okruglim stolovima i sl, na kojima se vežba sve ono sa čime se prevodilac najčešće sreće u prevodilačkoj karijeri na našim prostorima.\nNajveća prednost simultanog prevođenja jeste ušteda vremena obzirom da prevod teče skoro istovremeno sa izvornim izlaganjem, te samim tim nema usporavanja toka događaja.\nNajveća prednost prevodioca u vezi sa ovom vrstom prevođenja je spremnost, koncentracija i odlično poznavanje oblasti koja se tiče prevođenja.\nPosebna vrsta simultanog prevođenja je takozvano šušutaž, šapatno ili ad hoc prevođenje, koje ćete vežbati na Master Translation kursu. Šušutaž je veoma zahtevna tehnika, koja će vam često biti potrebna na pregovorima, aukcijama ili javnim skupovima.\n42 3 meseca 660 / 40


MINISTARSTVO ZA BORAČKA PITANJA POMOGLO OSNIVANJE 60 NOVIH BORAČKIH FIRMI U ZDK – Kakanj24\nOd A S\t On avg 19, 2021\nMinistarstvo za boračka pitanja Zeničko-dobojskog kantona potpisalo je ugovor o dodjeli poticaja za pokretanje biznisa sa 60 pripadnika boračke populacije, za što je iz budžeta ovog ministarstva izdvojeno 480.000 KM. Osnivači novih firmi dobili su novčanu subvenciju u iznosu od po 8.000 KM, koja će biti isplaćena u tri rate.\n– Program samozapošljavanja boračke populacije realizuje se od 2016. godine i pokazao se kao veoma dobar. Njihova obaveza je da biznis mora opstati najmanje 24 mjeseca – rekao je ministar za boračka pitanja Fahrudin Čolaković.\nPodsjetio je da je prošle godine uz podršku ovog ministarstva otvoreno 76 firmi od kojih je opstalo 75. Najavio je da će više od 200 pripadnika boračke populacije koji su otvorili firme prethodnih godina, a čiji su biznisi opstali, uskoro dobiti jednokratnu podršku od 1.000 KM za prevazilaženje posljedica pandemije korona virusa. Podršku će dobiti i firme koje su zaposlile pripadnike boračke populacije ili članove boračkih porodica.\nPremijer Mirnes Bašić čestitao je osnivačima novih biznisa, rekavši da je ponosan na ovaj projekat kojim je direktno ili indirektno od 2016. godine zaposleno više do 2.000 pripadnika boračke populacije, a uloženo je više od 7,5 miliona KM.\n– Cilj projekta je postignut i mi smo prezadovoljni. Odgovorno tvrdim da smo po tome jedinstvena vlada u BiH. Nastavljamo realizaciju projekta, a u narednim godinama planiramo dodatno povećati sredstva za ovu namjenu – rekao je premijer Bašić.\nMoguće uvođenje restrikcija za nevakcinisane u BiH, prvi sastanak u ponedjeljak\nZbog sanacije puknuća na vodovodu, neki dijelovi grada bez vode


"ŽIVELA KATALONSKA REPUBLIKA": Građani Barselone izašli na ulice, traze oslobađanje Pudždemona! - TopVesti.rs\nU prethodna 24 časa u Hrvatskoj 1.301 novooboleli, 19 smrtnih slučajeva\nSrbin.info | pre 56 minuta\nPortugalski carinici u lovu na „limunada mafiju“\nBrnabić: Vlada Srbije traži modalitet za uvođenje kovid propusnica\nNa desetine hiljada ljudi izašlo na ulice, blokiran grad, sukobili sa policijom; "Istorija se ponavlja" VIDEO\nImovina Cetinjskog manastira se opet vodi kao svojina Mitropolije crnogorsko-primorske\nRedžep taip Erdogan: "SAD nude turskoj F-16 umesto F-35"\nUSKOK ISTRAŽUJE SEVERINU! PRETILA VEŠTACIMA DA BI DOBILA STARATELJSTVO NAD SINOM: Pripremi svoju decu na život bez tate koji će završiti u zatvoru!\nOko 400 građana Barselone okupilo se danas ispred konzulata Italije u tom gradu, tražeći da se oslobodi bivši katalonski lider Karles Pudždemon , koji je uhapšen na Sardiniji po međunarodnoj poternici Španije. Učesnici protesta uzvikuju "Pudždemon, naš predsednik", "Nezavisnost", "Sramota", "Živela katalonska republika" i mnoge druge, piše La Vangvardia\nFoto: Quiqe Garcia / EPA; Oko 400 građana Barselone okupilo se danas ispred konzulata Italije u tom gradu, tražeći da se oslobodi bivši katalonski lider Karles Pudždemon, koji je uhapšen na Sardiniji po međunarodnoj poternici Španije. Učesnici protesta uzvikuju "Pudždemon, naš predsednik", "Nezavisnost", "Sramota", "Živela katalonska republika" i mnoge\nMADRID - Lidera katalonskih separatista Karlesa Pudždemona privela je italijanska policija na Sardiniji, navodi se u saopštenju njegove kancelarije. On je priveden tokom jučerašnjeg dana, nakon što je popodne iz Brisela otputovao u grad Algero na Sardiniji, kako bi prisustvovao međunarodnoj izložbi “Adifolk” i sastao se sa regionalnim šefom Sardinije\nUHAPŠEN BIVŠI KATALONSKI LIDER: Pudždemon uhapšen na Sardiniji po nalogu iz 2019.\nBivši predsednik katalonske vlade Karles Pudždemon priveden je danas na Sardiniji , a da li će ga Italija izručiti Španiji odlučiće sud u Sasariju. Bivši lider koji se zalagao za nezavisnost Katalonije zadržan je na aerodromu Alghero, rekao je njegov advokat, a preneo El Pais. Pripadnici italijanske granične policije prišli su mu nakon što je iz Brisela\nFoto: STEPHANIE LECOCQ / EPA; Lidera katalonskih separatista Karlesa Pudždemona privela je italijanska policija na Sardiniji, navodi se u saopštenju njegove kancelarije. On je priveden tokom jučerašnjeg dana, nakon što je popodne iz Brisela otputovao u grad Algero na Sardiniji, kako bi prisustvovao međunarodnoj izložbi Adifolk i sastao se sa regionalnim\nUHAPŠEN LIDER KATALONSKIH SEPARATISTA: Pudždemona privela italijanska policija na Sardiniji\nŠpanija je za pobunu i pomoć u organizaciji referenduma o nezavisnosti 2017. koji su španski sudovi ocenili nezakonitim, optužila Pudždemona, bivšeg katalonskog čelnika. U martu je Evropski parlament oduzeo Pudždemonu imunitet koji je uživao kao član od 2019. Od tada Pudždemon živi u samonametnutom egzilu u Belgiji, prenosi Rojters. Njegova kancelarija\nLidera katalonskih separatista Karlesa Puđdemona privela je italijanska policija na Sardiniji, navodi se u saopštenju njegove kancelarije. On je priveden tokom jučerašnjeg dana, nakon što je popodne iz Brisela otputovao u grad Algero na Sardiniji, kako bi prisustvovao međunarodnoj izložbi Adifolk i sastao se sa regionalnim šefom Sardinije i tamošnjim\nLider katalonskih separatista karles pudždemon priveden na Sardiniji\nUDALA SE ĆERKA BILA GEJTSA Dženifer rekla "da" egipatskom milioneru, procurele fotografije sa PRESKUPOG VENČANJA\nDW | pre 4 sati\nBIZARNO: Majka (47) organizovala ORGIJE za SINA i njegove prijatelje, čak nekada i sama UČESTVOVALA u njima\nVideli ste njegovu sliku mnogo puta, ali da li znate BIZARNU PRIČU "Milionera iz blata"?


Socijalni karton u Crnoj Gori: Korak ispred vremena? – Institut alternativa\nInstitut alternativa » Publikacije » Socijalni karton u Crnoj Gori: Korak ispred vremena?\nObjavljeno 16. 07. 2017. 22. 02. 2019.\nSocijalni karton u Crnoj Gori: Korak ispred vremena?\nKako bi se obezbijedila bolja zaštita najugroženijih, potrebno je obezbijediti jednostavniji pristup socijalnim davanjima i uslugama, adekvatnost materijalnih davanja, kao i njihovo praćenje. Socijalni karton kao informacioni sistem socijalnog staranja predstavlja uspostavljanje elektronske evidencije socijalno ugrožene populacije u Crnoj Gori, za procesuiranje, odobravanje, nadzor i reviziju socijalnih davanja (transfera).\nOva studija ima za cilj da procjeni da li je nakon dvije godine funkcionisanja Socijalni karton zaista ispunio očekivanja, ali i da ukaže u kojoj mjeri je ovaj informacioni sistem uticao na kvalitetnije pružanje upravnih usluga u oblasti socijalne zaštite. Kako bismo povećali transparentnost funkcionisanja Socijalnog kartona i dali preporuke za njegovo unapređenje, ova studija analizira korišćenje informacionog sistema u odnosu na tri cilja kojima treba da doprinese: uspostavljanju jedinstvenog šaltera, smanjenju greške uključenosti i isključenosti i poboljšanju radnih procesa u institucijama socijalne i dječje zaštite.\nNakon osvrta na institucije sa kojima bi informacioni sistem još trebalo da se poveže, studija analizira u kojoj mjeri je uvođenje informacionog sistema socijalnog staranja zaista doprinijelo pojednostavljivanju pristupa materijalnim davanjima kroz uspostavljanje tzv. jedinstvenog šaltera (“one stop shop”). Ukazano je i na problem uspostavljanja elektronske razmjene podataka (interoperabilnosti) i tačnosti podataka u bazama povezanih institucija koje su od značaja za odlučivanje o pravima. U fokusu trećeg dijela je uticaj uspostavjanja Socijalnog kartona na greške uključenosti i isključenosti.


"Panteri" nisu uspeli da naprave iznenađenje protiv Crvene zvezde u trećem kolu Košarkaške Superlige, već su pretrpeli poraz - 82:65.\nIako je ishod bio negativan za FMP, njegov trener Vladmir Jovanović čestitao je boljem ali se i osvrnuo na svoje izabranike.\n– U prvom poluvremenu su nam pokazali kako treba da se igra. Bili su čvrsti, jači u svakom duelu i mi se nismo prilagodili u početku na to. Pokazali smo reakciju u drugom poluvremenu i da možemo da igramo. Imamo mnogo mladih igrača i oni su bili malo impresionirani što prekoputa njih stoje igrači Crvene zvezde. Zamerka je za igru u odbrani, a sve ostalo može da se kaže i da je očekivano. Mnogo promašenih slobodnih bacanja, loše smo šutirali trojke. Ovo je teška liga, igra se na tri dana i potrebno je da se iznova pripremamo za nove protivnike. Mislim da nema mlađe ekipe od nas, treba istrpeti ove momke. Talentovani su - objasnio je Jovanović.\nStefan Pot nije bio tu da pomogne timu, ali je Patrik Dilejni pokazao umeće i snagu.\n– Pot nedostaje ovoj ekipi. Ne može nijedan igrač sve sam da iznese. Očekujem da od srede bude u konkurenciji da igra. Što se Dilejnija tiče, on je je reprezentativac Novog Zelanda i igraće na Svetskom kupu u Kini. Najbolje kod njega je što ima mnogo prostora za napredak, a time smo se vodili kada smo ga angažovali - rekao je Jovanović.\nFMP naredni meč igra protiv Dunava iz Starih Banovaca 8. maja u dvorani u Železniku.


U istrazi na Kliničkom centru angažovana i SIPA\nPripadnici Agencije za istrage i zaštitu /SIPA/ upućeni su u Klinički centar Univerziteta u Sarajevu radi istrage koju sprovodi Tužilaštva sarajevskog kantona u vezi sa pismom ljekara ove zdravstvene ustanove koji su ukazali na loše stanje u bolnici i neadekvatno liječenje kovid pacijenata, posebno na respiratorima.\nPortaprol Sipe Luka Miladinović rekao je Srni da Sipa preduzima radnje po usmenoj naredbi Tužilaštva Kantona Sarjevo.\n"To je sve što možemo reći i u ovom trenutku ne možemo ništa više komentarisati", rekao je Miladinović.\nTužioci Tužilaštva Kantona Sarajevo danas su ušli u Klinički centar, nakon što je odlučeno da se pokrene istraga u vezi sa navodima koje su ljekari te zdravstvene ustanove iznijeli u pismu, a koji se odnose na neadekvatno liječenje pacijenata oboljelih od kovida, posebno one priključene na respiratore koje je nabavila "Srebrena malina".\nFederalni mediji prenose da su postupajući tužioci u istrazi tužioci Tužilaštva Kantona Sarajevo Mladen Vukojičić i Meliha Dugalija, a da je prisutan i tužilac Tužilaštva BiH DŽermin Pašić koji radi na predmetu "Respiratori", u kojem je prvoosumnjičeni federalni premijer Fadil Novalić i kojem se već sudi pred Sudom BiH.\nTužioci ušli u Klinički centar Univerziteta u Sarajevu\nTadićeva i Sarajlija usaglasile djelovanje u predmetima o respiratorima\nKCUS: Preminulo 25 osoba, još 140 pozitivno na virus korona


12.internacionalni Festival „Gergina 2021.“ biće održan u septembru | TV Istok\n12.internacionalni Festival „Gergina 2021.“ biće održan u septembru\nDate: 07 avgusta, 2021\nDvanaesti internacionalni Festival vlaške izvorne muzike „Gerrgina 2021.“ planiran je za septembar, tačnije kraj meseca 27. i 28. septembra. Kao i godinama ranije ovaj jedinstveni muzički događaj biće organizovan u Domu kulture „Stevan Mokranjac“ u Negotinu, i posvećen životnom delu, virtuozu na saksofonu Živojinu-Živi Dinuloviću. Prema rečima dr Siniše Čelojevića predsednika udruženja „Gergina“ koje je i glavni organizator festivala, prijave učesnika su još uvek u toku, a propozicije su iste kao i ranijih godina.\nNastup je u kompletnoj vlaškoj nošnji sa opancima, a takmičare će i ove godine ocenjivati stručni žiri u sastavu, Prof.dr Dimitrije Golemović, Marija Vitas etnomuzikolog,muzički urednik radio Beograd 2 i Maja Stojanović prof.UŠ „S.Mokranjac“Negotin.\nTakmičari su u obavezi da prijave isključivo izvorne vlaške pesme,vlaške melodije i vlaška kola.\nVokalni solisti nastupiće sa jednom vlaškom pesmom, a instrumentalisti sa melodijom i kolom u trajanju od 4 minuta. Dodeljuju se četiri nagrade, najbolji vokalni solista, zatim najbolji instrumentailista, najbolji takmičar festivala dobija plaketu „Božidar Janucić“ i najbolji takmičar van Srbije za negovanje vlaške izvorne muzike.Za pobednike su obezbeđene novčane nagrade.\nPrevious : Predsednik opštine Negotin obišao radove u Štubiku\nNext : Na Trgu oslobođenja u Zaječaru, organizovana je akcija povodom obeležavanja Svetske nedelje dojenja


Nova radna mesta u Poršeu - AUTOMOBILI\n21/09/2021 7:09:06 AM\nNASLOVNA / VESTI / Nova radna mesta u Poršeu\nNova radna mesta u Poršeu\nDa bi ostvario planirani rast proizvodnje i prodaje, Porsche namerava da do 2018. svake godine zaposli oko 1.000 ljudi, čime će povećati broj radnika za četvrtinu. U tom proizvođaču kažu da većina novih radnika neće biti iz Nemačke.\nPorsche ističe da će, suprotno trendu smanjivanja broja zaposlenih u evropskoj auto-industriji, ta kompanija povećati broj radnika koji trenutno premašuje 21.000. Kako bi povećao proizvodnju na 200.000 automobila u 2015, nemački proizvođač već je zaposlio 8.400 novih radnika u poslednje četiri godine.\n“Godišnja stopa zapošljavanja u Porscheu neće biti tako visoka kao u proteklom periodu, ali i dalje imamo potrebu za novom radnom snagom”, izjavio je direktor kadrovske službe te kompanije, Thomas Edig. On je dodao da će novi radnici biti neophodni za razvoj i proizvodnju budućih modela, ali i u sektorima prodaje i servisiranja.\nPorsche je jedna od najprofitabilnijih auto-kompanija na svetu. Kada je u pitanju zarada, ovaj proizvođač je posle Audija druga najbitnija kompanija koja posluje u okviru Volkswagen grupacije.\nPrethodno Nova Mazda MX-5 ipak stiže za manje od 3 meseca\nSledeće BMW Serije 4 tuning kuće JMS


PODRŠKA SEOSKOM PREDUZETNIŠTVU - Presek Info\nPresek Info > Kategorije > Poljoprivreda > PODRŠKA SEOSKOM PREDUZETNIŠTVU\n| 22 децембар, 2018 at 15:51\nSremska Mitrovica je grad koji spaja Srem i Mačvu, kraj gde trpeza, a posebno meze, ne može da se zamisli bez kulena, kobasice, šunke i različitih vrsta sira, gde se u selima svako treće domaćinstvom bavi\nproizvodnjom ovih proizvoda. Upravo je to jedan od razloga zašto je mitrovačka Agencija za ruralni razvoj odlučila da pomogne lokalne proizvođače sira i suvomesnatih proizvoda. Naime, od 1.januara ove\ngodine stupio je na snagu Pravilnik o malim količinama primarnih proizvoda životinjskog porekla, čijom primenom je olakšana registracija proizvodnje i prometa sira i suvomesnatih proizvoda u manjem obimu, kao i registracija objekata za preradu, bez dovođenja u pitanje bezbednosti hrane. Radi promovisanja ovog pravilnika, afirmisanja legalne proizvodnje poljoprivredno prehrambenih proizvoda,i radi pomoći seoskim preduzetnicima koji se na svojim gazdinstvima i domaćinstvima bave prerađivačkom delatnošću, Agencija je sprovela Konkurs za dodelu bespovratnih sredstava za podršku investicijama u oblasti marketinga na poljoprivrednim gazdinstvima u sektoru prerade mesa i mleka.\n-„Subjekti su dobijena sredstva namenski iskoristili za nabavku prodajne ambalaže i etiketa, usluge uzrade idejnog rešenja i grafičkog dizajna za etikete i pakovanja, za nabavku reklamnih banera, štampanog i drugog promotivnog materijala, i ostale marketing alate koji njihove proizvode čine vidljivijim kupcima. Ovom merom dali smo podršku lokalnim proizvođačima sira i suvomesnatih proizvoda da lakše plasiraju svoje proizvode na tržište, jer teško je nešto proizvesti, a još teže te\nproizvode prodati. Nadam se da smo i motivisali druge, neregistrovane proizvođače, da uđu u legalne tokove proizvodnje i prometa poljoprivredno prehrambenih proizvoda. Mera doprinosi i unapređenju\nruralne ekonomije, jer preradne aktivnosti na selu dodaju vrednost primarnom proizvodu, odnosno mleku i mesu u konkretnom slučaju, što obezbeđuje dodatne prihode seoskim proizvođačima. Uz to bitan je i interes potrošača uz želju da se očuva tradicija i ponuda tradicionalnih proizvoda, i zaštiti ekonomija na selu. Očekujemo pravilnike i u ostalim sektorima, kako bismo u narednom periodu podršku dali i proizvođačima u oblasti pčelarstva, prerade voća, povrća i ratarskih kultura“ – Petar\nSamardžić, direktor Agencije za ruralni razvoj Grada Sremska Mitrovica.\nTags PODRŠKA SEOSKOM PREDUZETNIŠTVU\nNova pravila za odlazak žena u penziju od Nove godine\nPostavljeni kontejneri za reciklažu tekstila\nOPREZNO ZA VOLANOM: Bliže se vikend i gužve u saobraćaju, ...


Stručna praksa za PD - FDB - Katedra za produkciju\nStručna praksa za PD\nCilj stručne prakse je da studente pripremi i obezbedi im kvalitetno sticanje kompleksnijeg iskustva o njihovoj profesiji i radnim zadacima za koja se školuju. Kroz sagledavanje radne sredine i konkretnih radnih aktivnosti student treba da stekne nova znanja, sigurnost u radu i mogućnost integrisanja stečenih znanja i veština. U relativno dugom, 40 dnevnom boravku i radu u profesionalno orjentisanoj okolini, stiću se i šira iskustva o svim segmentima dizajna interaktivnih medija i načinima za rešavanje konkretnih problema i zadataka.\nTežište stručne prakse je na što samostalnijim i konkretnijim radnim doprinosima studenta na konkretnim poslovima u oblasti produkcije dramskih i audiovizuelnih umetnosti i medija.\nŠto potpunijim uklapanjem u radnu sredinu, prihvatanjem radnih obaveza i odgovornosti, razvojem sposobnosti saradnje i timskog rada, student bi trebalo da upotpuni i bolje shvati ključne komponente profesionalnog rada u oblasti produkcije dramskih i audiovizuelnih umetnosti i medija.\nOsposobljavanje studenata za primenu prethodno stečenih teorijskih i stručnih znanja za rešavanje konkretnih problema u okviru izabranog preduzeća/organizacije ili insititucije. Upoznavanje studenata sa delatnostima izabranog preduzeća ili institucije, organizacijom rada, načinom poslovanja, upravljanjem i mestom i ulogom produkcije u organizacionoj strukturi i na tim osnovama zasnovanog sagledavanja uspešnosti procesa u preduzeću ili instituciji. Sticanje iskustva i sigurnosti u radu, utvrđivanje stečenih znanja tokom studija i njihovo povezivanje sa specifičnostima koje nameće praksa.


MasterCard SUPERCard kreditna kartica - Astrology Srbija - donnasfreeastrology.info\nDirektna Banka iz svoje široke palete proizvoda namenjenih fizičkim licima izdvaja SUPERCcard kreditnu karticu koja klijentima nudi više opcija i mogućnosti. Do visine odobrenog kreditnog limita, klijenti mogu podizati gotovinu na bankomatima ili plaćati proizvode i usluge na prodajnim mestima a u obavezi su da plate samo minimalnih 5% od potrošenog iznosa mesečno. Na preostalo zaduženje, Banka obračunava kamatu, ali ukoliko klijent izmiri celokupan dug do 05. u mesecu, neće biti obračunata kamata. U praksi, klijenti tokom celog meseca mogu da troše limit koji im je na raspolaganju, a da izmirivanjem dospelog duga do datuma za plaćanje ne snose troškove u vidu kamate.\nSUPERCard kartica nudi i opciju kupovine uz otplatu na jednake mesečne rate, u saradnji sa partnerima sa kojima Banka ima zaključen ugovor o poslovnoj saradnji. Na ovaj način, klijenti imaju mogućnost da kupe belu i braon tehniku, nameštaj i druge proizvode, a da otplaćuju na rate, isto kao i čekovima građana. Direktna Banka kontinuirano organizuje promotivne aktivnosti u saradnji sa partnerima, i klijentima je skoro u svakom trenutku dostupna opcija kupovina na jednake mesečne rate bez kamate.\nDodatni benefit za klijente je i mogućnost podnošenja zahteva za izdavanje kartice na samom prodajnom mestu partnera, čime je omogućena kupovina željenog proizvoda na licu mesta. Banka nakon obavljene kupovine kartice šalje na kućnu adresu klijenta. Po dobijanju kartice, potrebno je samo da klijent pozove call centar Banke kako bi istu aktivirao, nakon čega može dalje da koristi svoj raspoloživi limit.\nSUPERCard kreditna kartica u sebi sadrži savremenu tehnologiju zaštite i klijentima obezbeđuje sigurnost plaćanja i putem interneta. Pored toga, Banka klijentima šalje sms poruke o svakom korišćenju kartice i raspoloživom stanju, tako da pored informativne uloge, sms servis im pruža i dodatni vid zaštite od zloupotrebe kartice. Ova usluga od strane Banke je besplatna.\nSpecijalno povodom Grazia Shopping Weeka, Direktna Banka je kreirala i poseban promotivni proizvod na kartici – mini keš za šoping. Za sve nove, ali i postojeće klijente, omogućeno je da na šalteru Banke podignu 30.000 dinara sa kartice, u kešu, i da taj iznos otplate na 6 mesečnih rata bez kamate. Dovoljno je da klijenti dođu u najbližu ekspozituru Direktne Banke i da podnesu zahtev za kreditnu SUPERCard karticu. Nakon što zahtev bude odobren, imaju mogućnost podizanja 30.000 dinara na šalteru odmah i spremni su za šoping i pre nego što im kartica stigne na kućnu adresu. Nakon što dobiju karticu na kućnu adresu, dovoljno je da pozovu info centar Banke kako bi karticu aktivirali i kako bi mogli da troše ostatak odobrenog limita, pod standardnim uslovima.\nPromocija traje do završetka Grazia šoping nedelje.


Kapiten očajan: "Naša deca su radila protiv interesa Partizana!" - Sportske.net\nLegendarni kapiten Partizana Saša Ilić nije ni igrao utakmicu koja će ostati upamćena kao jedna od najtragičnijih u istoriji kluba iz Humske ali je zato decidirano govorio o tome šta je moralo drugačije.\nTole se vraća u Partizan, Kokeza dobija bez borbe?Mondo: "Partizan ima novog trenera na proleće"Partizan - Kako izgleda startna pozicija za narednu evropsku sezonu?Ovako se slavilo u Augsburgovoj svlačioniciGips kao 'orden' iz važne bitke - Ninković polomio nogu štoperu Augsburga!\n"Teško mi je jer je Partizan ispao iako nije morao. Brine me i boli to što je puno igrača radilo neke stvari kao da im nije bio bitan Partizan. Morali smo da budemo pametniji i to nema veze s godinama", rekao je Ilić za "Sportski Žurnal".\nFudbaleri Partizana eliminisani su u četvrtak iz Lige Evrope, pošto su u Beogradu izgubili od Augsburga 1:3. Crno-beli su pred utakmicu poslednjeg kola bili u veoma dobroj situaciji za prolaz u šesnaestinu finala i pored boda i pobede, odgovarao im je čak i poraz od 0:2 ili 1:2.\nIlić je tu utakmicu posmatrao sa klupe, jer mu trener Ljubinko Drulović nije pružio šansu. On je u razgovoru za "Žurnal" nabrojao nekoliko situacija sa tog meča, koje su igrači Partizana "morali drugačije da završe".\n"Darka Brašanca mnogo volim, ali, Braš, ako voliš Partizan, moraš da padneš, a ne da vučeš loptu i šutiraš. Ako svira penal – super, crveni karton, gol – 2:2... Ako izvuče van šesnaesterca, opet je dobro - ležiš minut, slobodan udarac, dok se postavi živi zid, prošla su još dva! A ti hoćeš da daš gol... Umesto da gurne loptu Nikoli Ninkoviću, on je šutirao...", naveo je Ilić.\n"Živković šest puta šutira. Stani dete. Dodaj loptu nekome. Polako...", rekao je Ilić.\n"Isto i za njega važi – može da doda Abubakaru, on šutira... Mogu da razumem Abua kad hoće po svaku cenu da da gol, ali nekoga ko je prošao Partizanovu školu i kog po prirodi mora da boli poraz, zaista ne shvatam i zato ovo i pričam. To sam im i rekao jer su oni nosioci Partizana. To me ubija. Šta je interes Partizana, da ti daš gol ili da prođemo dalje", rekao je Ilić.\n"Ja Stefana Babovića volim kao da mi je brat, ali, zašto ti koji imaš 29 godina centriraš u 86. minutu umesto da čuvaš loptu, da se uvučeš kod korner zastavice i pokušaš da iznudiš korner, aut? Pa šta i da ti ode lopta u gol-aut, bolje je i to od centaršuta kad nema ko da skoči. Fabrisio je stranac, ne oseća to što osećamo mi koji smo odrasli u Partizanu, zato ne zameram njemu nego nama", rekao je Ilić.\nSaša Ilić nije želeo da govori o treneru Druloviću, čak ni posle pitanja da li je tačno da se posle utakmice verbalno sukobio sa njim.\n"Trener nije pitanje za mene. Ono što mogu da pričam, već sam rekao i ne zato što sam ljut jer nisam igrao... Kome bi danas bilo bitno ko je igrao i ko je dao gol, da smo izgubili 1:2 ili da je bilo 2:2? Baš bi me bilo briga koju će ocenu novinari da mi daju da sam uradio nešto dobro za ekipu, a da se to sa tribine nije videlo. Ne možeš da kažeš: nisam video saigrača, ili nisam osetio da me protivnički fudbaler vuče. Ne, reci: hteo sam da dam gol", rekao je Ilić.\n"Ponavljam, Žile, Džigi i Braš su deca Partizana i njima to niko ne treba da kaže, oni sami moraju da znaju šta je interes kluba. Ja bih pao za penal i valjao se po terenu dva minuta i bilo bi me baš briga da li ste mi dali četvorku ili peticu jer nisam šutnuo a mogao sam da dam gol", zaključio je Saša Ilić.


Španski reprezentativac i bivši plejmejker Valensije Hoakim Kino Kolom novo je pojačanje Crvene zvezde, potvrdili su crveno-beli na svom zvaničnom sajtu.\nIskusni 32-godišnji organizator igre (Andora La Vella, rođen 1.11.1988.) koji je potpisao ugovor na jednu sezonu sa opcijom produženja na još jednu, doneće na poziciji organizatora igre veliki kvalitet i neophodno iskustvo.\nKolom koji je rodom iz Andore, visok je 189 centimetara, a u dosadašnjoj karijeri iskustvo je sticao prvo u španskim klubovima: Saragosi, Estudijantesu, Bilbau, da bi internacionalnu karijeru započeo vrlo zapaženim trogodišnjim boravkom u ekipi Uniksa iz Kazanja.\nNakon kratke epizode u turskom Bašakšehiru, tokom sezone 2018-2019 prešao je u Valensiju za koju je nastupao sezonu i po.\nKolom, koji je prošao sve mlađe selekcije Španije, osvajač je zlatne medalje na SP u Kini, a individualne nagrade koje je osvajao tokom svog boravka u Uniksu najbolje govore i o njegovoj igri: bio je član najbolje petorke Evrokupa, najbolji asistent VTB lige i najbolji šesti igrač takmičenja koje se igra na prostoru bivšeg Sovjetskog Saveza.\nOdlikuje ga odličan pregled igre, brojne asistencije, dobar prodor i na prvom mestu timska igra u kojoj Kolom na prvom mestu razigrava saigrače i ekipu.\nHoakim Kino Kolom u Crvenoj zvezdi nosiće dres sa brojem 55.


Neka EU kaže šta hoće od Srbije — pa da čujemo Rusiju i Kinu - Sputnjik Srbija\n06:47 04 Decembar 2020\n20:09 13.07.2017 (osveženo 20:36 13.07.2017) Preuzmite kraći link\nSrbija ima prostora da koristi privilegovanu poziciju da su za nju zainteresovane i Rusija i Kina, i tu poziciju i treba da koristi. Vučićeva poruka je da smo u potpunosti za dalji proces integracija ka EU. I Srbija i sam Aleksandar Vučić danas su dovoljno politički snažni da više ne moramo da trpimo ucene iz EU.\nDirektan stav srpskog predsednika Aleksandara Vučića upućen EU — da želimo da znamo da li je Evropa zaista zainteresovana za nas i u kom roku — novina je u političkom životu Srbije.\nVučić podseća: Amerika već ima bazu u Srbiji!\nČinjenica da je Vučić jasno i glasno rekao Evropskoj uniji da „ne želimo više da slušamo obećanja i odugovlačenja“, sama po sebi nameće pitanje: Da li je Srbija izašla iz političke „anemije“, odnosno, da li je dovoljno ojačala da može sebi da dopusti da Briselu kaže šta misli?\nBranko Radun, politikolog, uveren je da su ne samo Srbija već i Aleksandar Vučić danas dovoljno politički snažni, da više ne moramo da trpimo ucene iz EU.\n„Srbija, takođe, ima veoma atraktivnu poziciju jer je interesantna i dugim velikim silama, kao što su Kina, Rusija… Srbija već ima neke alternative koje se naziru, ne kao projekat EU nego kao geopolitičke, ili dopune te priče o evrointegracijama. S druge strane, evrointegracije su stale u ovom delu Balkana, i Vučićev protest, ili zahtev, da EU više ne zamajava Srbiju, protest je u ime celog regiona“, objašnjava Radun, dodajući da se pokazalo da je EU dosta slaba, i da je Vučić ovom izjavom na neki način to samo obelodanio.\nSlobodan Janković iz Centra za konzervativne studije kaže da naša država može i treba da upotrebi interesovanje velikih sila za nju, jer nam to, kako kaže, daje više prostora u spoljnoj polici.\n„Srbija ima prostora da koristi privilegovanu poziciju da su za nju zainteresovane i Rusija i Kina, i tu poziciju i treba da koristi. Da li mi to koristimo dovoljno? Milim da ne. Ipak smo usmereni na EU. S druge strane, ovaj Vučićev poziv EU više razumem kao poziv da Brisel podrži politiku Vlade Srbije“, ističe naš sagovornik.\nA kako ovo može da zvuči u samom Briselu?\nAleksandra Joksimović iz Centra za spoljnu politiku kaže da je EU svesna da joj je potreban povratak na Zapadni Balkan, posebno posle političkih kriza u regionu koje su pokazale da EU gubi instrumente uticaja. To se najbolje, kaže ona, videlo na primeru Makedonije, gde su se stvari smirile tek posle dolaska zamenika državnog sekretara SAD.\n„Imajući u vidu da se i unutrašnje krize u EU zaokružuju, da antievropske stranke gube na značaju, i da se pojavila mogućnost za konsolidaciju unutar same EU, pojavio se i kapacitet za refokusiranje na Zapadni Balkan“, kaže ona, dodajući da se taj proces upravo dešava.\nNaša sagovornica u to ime kaže da ni mi ni EU nemamo vremena za, kako je rekla, „zamor proširenja“, i da bi u tome mogla da se izgubi čitava decenija. Iz tog ugla, ona kaže da i u regionu i u EU postoje očekivanja — u kojoj tački treba da se susretnu Balkan i EU, i koji su to kriterijumi koji mogu da budu ispunjeni.\nVučić: EU da kaže u kom roku je zainteresovana za članstvo Srbije\n„U tom smislu i treba posmatrati zahtev da se više ne bude pokretna meta i da se dobije nekakav okvir u kom Srbija može da očekuje značajniji napredak u tom procesu. Milim da će Nemačka dosta raditi na tome da pridobije Francusku za dobijanje modela koji će davati više nade Zapadnom Balkanu, jer raste svest o tome da bez pune integracije ovog regiona on može da ostane neki ’trbuh EU‘“, zaključuje Joksimovićeva.\nVučić: Prodavali nam trik da su Rusi dobri samo za umetnost


Sportske.net - Albanci spremili spiskove - 300 navijača stiže sa Kosova!\nOrganizacija predstojeće kvalifikacione utakmice za odlazak na EP u Francuskoj koju će u utorak odigrati reprezentacije Srbije i Albanije zakomplikovana je nakon odluke FS Albanije da povede navijače na gostovanje.\nPrethodnih dana FS Srbije dostavio je kolegama iz Albanije zahtev da se sačini spisak navijača i da njihovi lični podaci budu prosleđeni organizatoru utakmice kako bi bilo sprečen dolazak sumnjivih lica.\nU Fudbalskom savezu Albanije taj zahtev je protumačen kao nekorektan i do četvrtka uveče FSS nije dostavljen traženi spisak, ali je prištinski list "Koha Ditore" večeras najavio da zahtev domaćina biti ispunjen.\nPomenuti list tvrdi da se kosovski Albanci spremaju za utakmicu i da su već dostavili svoje lične podatke FS Albanije koji će u petak poslati FSS spisak navijača koji žele u Beograd.\n"U toku su završne pripreme na izradi spiska navijača sa Kosova koji će krenuti u Beograd. FS Albanije poslaće tražene spiskove u petak a onda se očekuju odgovori. Dostavili smo fotokopije ličnih karata i pasoša a spiskovi će biti jedinstveni, sačinjeni od navijača iz Albanije i sa Kosova" tvrdi jedan od organizatora navijača koji će u Beograd krenuti sa Kosova.\nIsti navijač izjavio je da će u Beograd biti donete samo zastave kako bi se predupredio bilo kakav incident i eventualna kazna na račun FS Albanije.\nUtakmica kvalifikacija za EURO 2016. u Francuskoj između Srbije i Albanije zakazana je za 14. oktobar i igraće se na stadionu u Humskoj.


Pomoć Japana za bolju životnu sredinu Osečine | Udruženje Reciklera Srbije\nVažno je učiti decu od malih nogu o značaju reciklaže\nPomoć Japana za bolju životnu sredinu Osečine\nоктобар 3, 2018\tAutor Recikleri Srbije\tKategorija Vesti\nMinistar zaštite životne sredine Goran Trivan prisustvovao je ceremoniji potpisivanja ugovora za dodelu donacije Vlade Japana opštini Osečina za oblast zaštite životne sredine, u vrednosti od sedamdesetdve hiljade sedam stotina evra, saopštilo je Ministarstvo.\nUgovorom o donaciji koji su svečano potpisali Tecuja Cubota, savetnik ambasade Japana u Republici Srbiji i Dragan Aleksić, predsednik opštine Osečina, JKP „Osečina“ dodeljena su sredstva za nabavku kamiona za prikupljanje smeća i 30 kontejnera. Pomoć je dodeljena iz programa projekata za osnovne potrebe stanovništva (POPOS) koje Vlada Japana donira zemljama s ciljem podrške ekonomskom i socijalnom razvoju, odnosno radi rešavanja životnih pitanja stanovništva u vezi s zaštitom životne sredine, obrazovanjem, zdravstvenom i socijalnom zaštitom.\n„Jedna od prednosti našeg programa pomoći jeste da lokalno stanovništvo može u kratkom roku da oseti benefit od podržanog projekta. Očekujemo da će ova donacija doprineti obezbeđivanju čistog, uređenog i zdravijeg životnog okruženja u Osečini, a realizovan projekat dodatno ojačati prijateljske odnose Srbije i Japana“, rekao je Tecuja Cubota na ceremoniji.\n„Pomoć u zaštiti životne sredine izražena konkretno u dodeljenim sredstvima za rešavanje ključnih pitanja životne sredine u Osečini, primer je pomoći koju Japan ukazuje našoj zemlji, i zato koristim priliku da se zahvalim na svemu što Japan čini za našu zemlju, a to nije malo“, istakao je ministar. Ukazujući da je Srbiji potrebna pomoći i podrška, naročito od tehnološki razvijenih zemalja kao što je Japan, ministar Trivan je istakao „da je saradnja sa Japanom jako dobra i konstruktivna za Srbiju, a dosadašnja podrška japanske vlade osnov jačanja saradnje i dobrih odnosa dve zemlje“.\nPredsednik opštine Osečina Dragan Aleksić je izrazio zahvalnost na sveukupnoj pomoći koju je do sada Vlada Japana dodelila ovoj opštini u oblasti zdravstva, komunalne infrastrukture i zaštite životne sredine, naglašavajući da se ona uvek pruža bezuslovno i u kontinuitetu. Osečina, koja do sada nije imala dovoljno sredstava da sama reši pitanje komunalnog otpada, dobijenim sredstvima rešiće višedecenijski problem u prikupljanju i odnošenju smeća varošica i okolnih 18 sela, što ovu donaciju čini naročito značajnom, naglasio je direktor JKP „Osečina“ Nikola Tomić.\nUključujući donaciju za opštinu Osečina, ukupan iznos japanske pomoći kroz projekte za osnovne potrebe stanovništva (POPOS) u Srbiji od 1999. godine, iznosi preko 13.4 miliona evra. Ukupan iznos japanske pomoći Srbiji u toku istog perioda premašuje 507 miliona evra.


PROBLEMI SA PREVOZOM: Od centra do predgrađa nikad skuplje - Smedia\nPROBLEMI SA PREVOZOM: Od centra do predgrađa nikad skuplje\nPREBACIVANjE međugradskih polazaka na BAS, zbog rušenja "Lastine" autobuske stanice, razljutilo je putnike koji sada umesto 55 dinara za ulaz na peron moraju da daju 180 dinara! Besni su jer za te pare nemaju nikakve uslove na glavnoj autobuskoj, odlazak do prestonice i nazad ih košta bogatstvo.\n- Neverovatno je da neko mora da plati 180 dinara da bi ušao na peron, a onda "bus plus" karticom platio kartu do Mladenovca 400 dinara - priča Mladenovčanka Tamara Ivanović. - Odlazak za Beograd nikada nije bio skuplji! Ako idemo kod lekara nekoliko dana zaredom, na primer na previjanje, pošto u Mladenovcu ni hirurga nemamo, svakog dana moramo da odvojimo skoro 1.200 dinara za put. Onaj ko se preračuna i uvidi da je mu bolje da kupi mesečnu kartu za prevoz, to ne može da...


Kim Kardašijan nekad i sad: Od maljave i napadne devojke do zvezde "Voga" - Zena.rs\nKim Kardašijan nekad i sad: Od maljave i napadne devojke do zvezde "Voga"\nSvi već znaju priču o tome kako je Kim Kardašijan postala slavna: prvo je pokušavala da se probije u medije kao prijateljica Paris Hilton, ali je pomoću kućnog videa sa bivšim dečkom Rej-Džejom definitivno postala planetarno poznata. Rijaliti šou o njenoj velikoj porodici "U korak sa Kardašijanima", za koji je potpisala ugovor zahvaljujući velikom interesovanju medija posle kućnog videa, otvorio joj je mnoga vrata. Ostalo je istorija.\nKim na početku karijere, 2007. godine.Foto:\nMeđutim, kako vreme prolazi i kako je Kim sve popularnija, ne može a da se ne primeti njena transformacija i postepena promena izgleda iz godine u godinu. Mnogi misle da je definitivno radila brojne operacije na licu, kao i operaciju uvećanja zadnjice, ali ona to odbija da prizna. Naravno, uvek su tu fotografije kao neoborivi dokaz.\nKim 2007, mnogo mršavija i sa mnogo manjom guzom.Foto:\nTakođe, vrlo je interesantna evolucija njenog stila. Iako je uvek nosila skupocenu garderobu poznatih svetskih dizajnera, to je delovalo mnogo drugačije od njenog sadašnjeg stila.\nPogledajte u galeriji i ostale fotografije Kim u periodu od 2007-2010. godine:\nMeđutim, od 2010. godine postaje očigledna promena izgleda njenog lica, njene zadnjice, kao i poboljšanje celokupnog stila. Zahvaljujući Kanjeu i njegovoj stilistkinji, Kim je sada jedna od najbolje obučenih žena sveta.\nKim 2011. godine.Foto:\nKim i njena ogromna guza.Foto:\nPogledajte kako je Kim potpuno promenila svoj izgled i stil u periodu od 2011. do danas:\nBilo da je za njen izgled bila zadužena majka priroda, nagle promene u kilaži ili brojne plastične operacije, Kim neosporno ostaje svetski fenomen zbog toga što je "poznata zbog toga što je poznata" i što je mudrim marketingom iskoristila svojih pet minuta i postala jedna od najbogatijih ljudi u Americi.